
Arthur Schopenhauer - 
între hanswurstiadă şi ciocan 


Dacă, prin absurd, Galileo Galilei ar fi cunos- 
cut Dialectica eristică, ar fi renunțat să mai pre- 
zinte în lucrarea care i-a adus stigmatul Bisericii 
Catolice (Dialogo... sopra i due Massimi Sistemi del 
Mondo, 1632) argumentele pro şi contra concepțiilor 
ptolemeică şi copernicană. Dar a făcut-o: şi încă, 
a făcut-o cu un extraordinar simţ al acuratetii ști- 
intifice, punând în paralel şi fără umbră de pär- 
tinire (tanto per l'una, quanto per l'altra parte, după 
cum zicea el însuşi) ambele concepții. 

Cu alte cuvinte, el s-a folosit de dialectică după 
reţeta aristotelică - în scopul aflării adevărului 
obiectiv -, nu după rețeta schopenhaueriană, care 
i-ar fi recomandat să-şi râdă bonom în barbă şi să 
constate relaxat ceea ce avea să constate oricum, 
secole mai târziu, chiar Papa loan Paul al II-lea, 
când a încercat să-l reabiliteze pesavant: în secolul 
al XVII-lea nu existau experți care sá confirme o 
teorie sau alta! Ce-i drept, rezoluţia „modernă“ 
pusă de Biserică pe actele revizuirii procesului lui 

Galilei nu i-a adus acestuia reabilitarea: din punct 
de vedere juridic, cele două procese care i-au fost 
intentate de Inchizitie sunt şi astăzi inatacabile... 
Dacă n-ar fi fost atât de setos de adevăr şi n-ar fi avut, 
poate, şi aroganta savantului care, folosind instru- 
mente ceva mai perfecționate decât bunul-simt si 
ochiul liber, a văzut altceva pe Firmament decât 
văzuse Eccleziastul (anume că soarele nu răsare, 
nu apune şi nu se-ntoarce mereu la locul său de 
pe cer); dacă nu s-ar fi simţit atât de superior fata 
de semenii săi, încât să vrea să le răstoarne con- 
vingerile - dacă toate aceste condiţii n-ar fi fost 
întrunite, atunci ar fi putut să folosească argumente 
ad hominem şi nu argumente ad rem prin care să 
infirme, în aparenţă, heliocentrismul copernican 
şi să-l transmită posterității ca adevăr subversiv. 
Posteritatea l-ar fi înțeles oricum, iar el ar fi putut 
studia în continuare, beneficiind de tot confortul 
de care are nevoie un învăţat. Aşa însă, aplicând 
fidel dialectica aristotelică, Galilei a căzut victimă 
propriilor convingeri, nesesizându-le caracterul 
pernicios. Căci orice adevăr are timpul său... 
Timpul adevărurilor despre voinţă - ca substan- 
tá iraţională la care este reductibilă orice formă de 
fiintare - şi despre lume ca reprezentare şi mani- 
festare a subiectului, a fost, în mod evident, a doua 
jumătate a secolului al XIX-lea. Scrierile lui Arthur 
Schopenhauer (în principal Lumea ca voință şi 


reprezentare, două volume, apărute în 1818, respec- 
tiv 1859; dar şi Despre voință în natură, 1836; Parerga 
şi paralipomena, două volume, 1851) au început să 
aibă ecou abia din anii 1860 încoace, când industri- 
alizarea făcuse deja mult mai multi perdanti decât 
profitori, iar spectacolul mahalalelor de dezrădă- 
cinati, căzuți pradă epidemiilor, sărăciei şi alcoo- 
lismului, le întărea nu doar victimelor directe ale 
capitalismului sălbatic, ci şi spectatorului curios 
convingerile pesimiste privind natura umană şi 
posibilitatea unei convietuiri în armonie. Se reac- 
tiva astfel filonul pesimismului endemic pe care-l 
identificase Hobbes, unul din maeştrii spirituali 
ai lui Schopenhauer: cât de adevărat suna, dintr-o 
dată, zicala homo homini lupus... Dar Schopenhauer 
însuşi îi găsise o variantă mai sarcastică, pe măsu- 
ra temperamentului său: trăim într-o societate de 
porci spinoşi surprinsă de iarna răului universal; 
vrem să ne încălzim unii în alții, dar tepii de pe 
spatele fiecăruia nu ne lasă... 

Era timpul „realismului burghez“ în literatura 
germană - un realism care avea sá se radicalizeze 
şi să degenereze, curând, în naturalism. E de inte- 
les, prin urmare, de ce Schopenhauer a fascinat 
şi a influenţat decisiv mai ales oameni de cultură 
care au urmărit, la rândul lor, demascarea falselor 
kalokagathii (Wilhelm Raabe, Friedrich Nietzsche, 
Sigmund Freud s.a.). Dar cum i-a reusit unui om 

atât de excentric - care peripatetiza cu pudelul 
prin parcuri, recitându-i acestuia din scrierile sale, 
până ce sărmanul animal a căzut pradă melan- 
coliei; sau care spurca acelaşi pudel cu apelativul 
„omule“, de îndată ce făcea vreo boacănă = cum 
i-a reuşit unui mizantrop înrăit, care propovăduia 
asceza radicală şi mortificarea până la suicid, unui 
om märuntel, cu față bizară, cu o statură total 
diferită de cea a modelului său declarat, „olimpi- 
anul“ Goethe, să-şi fascineze contemporanii? Cât 
din personalitatea schopenhaueriană a fost talent 
innäscut şi cât a fost tehnică de autoperfectionare, 
dobândită pe parcursul deceniilor de frustrări şi 
cvasianonimitate? Să vedem, pe scurt, cine era 
omul Schopenhauer şi prin ce idei a căutat el să 
se impună. 

Născut în 1788 la Gdansk, într-o familie de 
protestanți, Schopenhauer a fost „om umblat“ încă 
de mic copil, pe ruta Germania-Franta-Cehia- 
Anglia-Belgia-Elvetia-Austria etc., în funcție 
de afacerile şi interesele familiei. Împrejurarea 
morții premature a tatălui său (1805, probabil 
prin sinucidere), precum şi studiile de teologie şi 
frenologie, apoi de medicină, matematică şi filozo- 
fie, la Gâttingen sau Berlin, l-au scăpat de cariera 
de comerciant pe care i-o prevăzuse familia. La 
devenirea sa spirituală trebuie să fi contribuit, în 
bună măsură, şi lecturile din literatura sapientialä 


orientală, călătoria initiaticä in Italia (1811) ori şederea 
îndelungată la Weimar, unde dorea să fie în proxi- 
mitatea capetelor ilustre (Goethe, Wieland etc). Până 
în momentul susținerii doctoratului la universita- 
tea din Jena (1813, in absentia!), cariera academică 
părea să-i surâdă. Insuccesul era însă deja prefi- 
gurat prin ideile cu care a venit în contact în acea 
perioadă, când a descoperit Upanişadele („mângâ- 
ierea vieții mele“, cum le numea el) şi a devenit 
din ce în ce mai convins că tentativa lui Hegel de a 
atesta lucrarea universală a rațiunii atât în istorie, 
cât si în natură, ar fi o ineptie. În mod evident, 
Schopenhauer nu-şi alesese duşmanul potrivit - 
şi încălcase, practic, el însuşi unul din principiile 
pe care e construită Dialectica eristică. Întâlnirea 
cu Hegel, la universitatea din Berlin, avea să fie 
nefastă: toate încercările de a accede într-un post 
academic i-au fost zădărnicite de puternicul său 
rival. Conflictul avea să se stingă abia în 1831, când 
Hegel a căzut victimă unei epidemii de holeră: 
amară victorie, mai ales că Schopenhauer însuşi 
nu o putea savura, retrăgându-se din prudență 
sanitară la Frankfurt pe Main, unde avea să tră- 
iască până la sfârşitul vieții (1860). Rămânea să-şi 
canalizeze toate dorinţele de izbândă exclusiv pe 
opera filozofică, din care cea târzie, fiind formu- 
lată aforistic, deci mai pe gustul publicului larg, 

avea sä fie mult mai lesne receptatä, devenind 
aproape un „catehism“ al burgheziei luminate. 
Opera lui Arthur Schopenhauer a fost ultimul 
acord viguros al idealismului german. El însuşi 
se considera un discipol fidel al lui Kant, în ciuda 
obiectiilor pe care le-a formulat la adresa filozofiei 
kantiene. Preluând de la Berkeley formula esse est 
percipi, Schopenhauer îşi putea începe capodope- 
ra sa Lumea ca voință şi reprezentare prin cuvintele 
„lumea este reprezentarea mea”. Luată ca manifes- 
tare a subiectului, lumea e prezentă doar ca „voin- 
tá”, ca substanţă iraţională a fiintárii. Reducánd 
categoriile kantiene la unica voință (oarbă) de fiin- 
tare (der Wille zum Leben), şi echivalând „lucrul in 
sine” cu vointa originarä de dinainte de individu- 
atie (Urwille), Schopenhauer tindea sä impace gän- 
direa apuseanä cu buddhismul, din care preluase 
idei si motive legate de viata ca suferintä (samsara) 
si de mäntuirea ca anulare a vointei de fiintare 
(nirvana). Dar unde e multä reprezentare, asadar 
iluzie, e si multă deziluzie: o ironie amară face ca 
orice formă de fraternitate, în cultura iudeo-creş- 
tină, să-şi aibă arhetipul în relația dintre... Abel 
şi Cain. Se-ntelege de ce creştinismul - numit de 
Schopenhauer o „metafizică populară“ - nu putea 
găsi rezonanţă în opera sa. Cu promisiuni atât 
de... apocatastatice şi paracletice, creştinismul era 
pur şi simplu prea optimist pentru gustul său. 


În schimb, pesimismul asumat de Schopenhauer 
nu permitea decât o etică a compasiunii, căci în 
compasiune este anulată aparenta înşelătoare a 
individualitätii, iar unitatea fiintärii devine reală 
(cf. Cele două probleme fundamentale ale eticii, 1841). 
Pentru Schopenhauer, conținutul istoriei nu putea 
fi decât mereu acelaşi - exact ca în reprezentarea 
buddhistä despre şirul neîntrerupt al reîncarnă- 
rilor -, indiferent de timp şi spațiu: doar costu- 
matia şi stilul sub care se juca insalubrul theatrum 
mundi puteau varia, de la caz la caz. La aşa teo- 
rie, o practică pe măsură: omul public care a fost 
Schopenhauer era extrem de retractil, reticent fata 
de orice fenomen social-politic innoitor sau pre- 
tins innoitor (mai ales față de campaniile napo- 
leoniene, dar si de revolutia de la 1848); cat despre 
tenditele de democratizare în țările Europei occi- 
dentale - acestea au fost mereu taxate de filozof 
cu un dezgust înverşunat. 

Cam acesta ar fi fundamentul ideatic - foarte suc- 
cint prezentat aici - pe care şi-a ridicat Schopenhauer 
edificiul gândirii sale. În cazul scrierilor de mică 
anvergură, eventual transmise fragmentar - ele 
fiind rodul unor preocupări ocazionale, cum este şi 
Dialectica eristică -, trebuie să luăm în calcul nu doar 
coerenţa sistemică, ci şi dispoziția de moment. 
Doar pesimismul funciar şi observaţia că „lumea 
e rea” şi că toți ceilalți „îţi vor raul” - observaţie 

pe care a verificat-o orice om, la un moment dat, 
pe propria-i piele - nu ajung pentru a justifica 
intocmirea acestei scrieri. 

Eristica (de la gr. eris, „discordie”, „ceartă“, cf. si 
numele zeitei Eris) este arta vorbirii in contra- 
dictoriu si a dezbaterii, care are ca scop declarat 
persuadarea cu orice pret a audienței; in eristicä, 
dreptatea e a celui care argumenteazä mai bine, 
nu a celui care aravea dreptate în mod obiectiv. lar 
dacă nu-i stăpâneşti regulile - perfide, fără îndo- 
ială, din moment ce decurg în bună măsură din 
irationalitatea şi nemernicia omului, căci atacul 
la persoană şi strategiile de găsire, pentru orice 
inconvenient, a unui tap ispăşitor nu au nevoie de 
o construcție logică -, atunci nu ai şanse de izbân- 
dă. Eşti făcut de ocară, iar ruşinea este, în plan 
social, un factor inhibitor extraordinar de efici- 
ent; eşti redus la tăcere şi te-ntrebi dacă nu cumva 
moartea civică este mai mult decât o metaforă... 

Se-ntelege de ce Schopenhauer face recurs atât 
de des la derivații substantivului „ruşine“ (Scham) 
şi susține că cel antrenat într-o controversă trebuie 
să ştie să se folosească nonşalant şi de stratageme 
impertinente (unverschämt), nu doar de tertipuri 
sofistice. Era valabil şi-atunci, e valabil si-acum: 
atât în situaţii curente de viata, cât şi în cadru 
profesional, la meserotunde sau în talk-show-uri, 
nu mai e vorba de a impresiona prin expertiză. 


Nimeni n-are timp de date exacte, verificabile 
printr-un procedeu pozitivist. Cine face recurs, 
totuşi, exclusiv la baza de date cu care a venit 
înarmat, acela îşi plictiseşte rapid auditoriul. (Este 
cazul miniştrilor care, dacă n-au farmec perso- 
nal, sunt luaţi repede peste picior de către ceilalți 
invitați din platou; şi este tipic pentru infotainment 
să ofere publicului orice, numai informatie nu.) 
Or, esentialul este să poți para eficace, la orice 
moment, căci preopinentul este şi el om şi poate 
rămâne uneori în pană de argumente, iar când 
spontaneitatea lui se va rezuma la umori, va trece 
degrabă la atacul la persoană şi-şi va numi adver- 
sarul (politic sau nu) ,prostánac”. Dacă cel astfel 
gratulat ar şti să pareze, ar cita una din replicile 
standard ale lui Mark Twain, care-şi justifica astfel 
lipsa de inspiraţie: „Dreptul la prostie este protejat 
prin Constituţie; el tine de garantarea dezvoltării 
libere a personalității umane”. Până şi spontanei- 
tatea se învaţă... 

Dar cum se împacă indicațiile practice din 
prezenta scriere cu etica lui Schopenhauer, care 
pledează pentru nimicirea dorinței şi a voinței? 
Nu e o inconsecventá aici? Nu e tendinţa iratio- 
nală de a-ți impune mereu propria părere tocmai 
opusul preceptelor eticii, din moment ce şi epite- 
tul consacrat pentru cel ce tine la propria opinie 
(rechthaberisch) se traduce chiar prin românescul 

„voluntar“? Pesemnecă da, însă nici preoții nu fac, 
în genere, ce spun... lar filozoful Schopenhauer 
a fost mereu secondat, ori poate chiar concurat 
de moralistul malitios şi de polemistul redutabil. 

Să ne amintim ce scria Schopenhauer despre 
victimele sale, pe care le alegea aleatoriu - căci 
oricine şi orice putea deveni ținta răbufinirilor sale 
belicoase: colegii de breaslă, femeile, căsătoria, 
iubirea, moda, omenirea, istoria etc. Lui Hegel, de 
exemplu, i-a rezervat in pamfletul Despre filozofia 
universitară următoarele caracterizări: un „jalnic 
sarlatan” care „gândeşte cu dosul“, un „autor de 
nonsensuri“, a cărui idee fundamentală nu este 
decât „o lume întoarsă cu fundul în sus, o hansw- 
urstiadă filozofică“, „cea mai găunoasă beţie de 
cuvinte“, „o vorbire în dodii care aminteşte de 
casa de nebuni“ etc. Citind aşa ceva, e greu să 
ignori amănuntul biografic, conflictul cu profeso- 
rul de la Berlin. Nu cumva Schopenhauer a lăsat 
Dialectica eristică neterminată - în chiar anul 1831, 
anul morții lui Hegel -, tocmai pentru că nu mai 
avea mobil pentru o asemenea pornire? E posibil. 

Schopenhauer ştia că trăim într-o cultură - sau 
chiar într-o lume - agonală. Fie în traducerea iezu- 
itului francez Jean Joseph Marie Amiot (1782), fie 
în traducerea engleză a lui P. F. Calthrop (1805), el 
trebuie să fi citit tratatul despre Arta războiului al 
marelui învăţat chinez Sun Ti, altminteri nu s-ar 


explica unele similitudini incontestabile - pre- 
cum principiile legate de evitarea, pe cât posibil, 
a conflictului sau de obținerea victoriei cu pierderi 
minime - între o scriere şi cealaltă. El mai ştia şi 
că premisa oricărei victorii este înfruntarea, nu 
consensul. Doar că, uneori, pesimismul învinge 
orice formă de voinţă. La cât de inexorabil suntem 
captivi ai cleiului existenţial numit samsara, totul - 
toate eforturile omului de a se impune ca individ, 
de a acumula valori materiale sau intelectuale, 
de a se ,burica”, tintind spre vârfurile ierarhiei 
sociale, sau de a obține putere şi avantaje prin 
poziții de forță - totul nu e decât un jalnic sam- 
sarlâc pe lângă absolut, pe lângă „lucrul în sine“; 
un samsarlâc menit să vândă profitabil tribulati- 
ile omeneşti (prea-omenesti) celui care, oricum, 
nu cumpără nimic. Aşa încât cititorul va trebui 
să conteze permanent pe echivocul exprimărilor 
schopenhaueriene şi să nu vadă vervă şi entuzi- 
asm acolo unde e doar deziluzie. 

Schopenhauer cunoscuse prea bine natura funda- 
mental malefică a ființei umane precum şi caracterul 
incert, greu verificabil, al adevărului obiectiv. Dar 
uneori te mai şi plictiseşti să tii garda sus. Metoda şi 
convingerile lui aveau să fie reînnoite, peste decenii, 
de discipolul său Friedrich Nietzsche, care susti- 
nea, deja într-o scriere de tinerețe în bună măsu- 
ră compilată - dar bine compilată, din Wilhelm 

Humboldt, Richard Volkmann şi Gustav Gerber: 
e vorba de eseul Despre adevăr şi minciună, în sens 
extramoral, 1872 -, că adevărul nu e decât o „oşti- 
re fremătătoare de metafore, metonimii, antropo- 
morfisme”, nimic altceva. Şi-atunci... ceadevăr sá 
aperi cu prețul propriei vieţi? Se ajunge inevitabil 
la vorba lui Pilat din Pont, pe care o citează şi 
Schopenhauer: „Ce-i adevărul?” Pentru Nietzsche, 
Schopenhauer a fost un „educator“ şi de la el a 
învățat cât de important este sá te faci cunoscut 
alegändu-ti duşmani pe măsură, cât de profitabile 
sunt inamicitiile elective (cu Kant, David Strauß, 
Wagner etc.) şi ce câştig inestimabil este, măcar in 
plan stilistic, să faci filozofie cu furie macabeică, 
spărgând idoli - aşadar cu... ciocanul. 


Gabriel H. Decuble 


Notă privind întocmirea 
prezentei ediții 


Textul traducerii are la bază trei ediții germa- 
ne ale scrierii lui Arthur Schopenhauer, apăru- 
te postum. Este vorba de: Eduard Grisebach, 
Arthur Schopenhauers handschriftlicher Nachlaf 
in vier Bänden, Berlin, 1892; Arthur Hübscher 
und Volker Spierling (Hgg.), Der handschriftli- 
che Nachlaß in fünf Bänden. Vollständige Ausgabe in 
sechs Teilbänden. Bd. 3, hrsg. von Arthur Hübscher. 
München, 1985 (= Berliner Manuskripte 1818-30, 
inklusive Eristische Dialektik), precum si Arthur 
Schopenhauer, Eristische Dialektik oder die Kunst, 
Recht zu behalten. Hrsg. von Gerd Haffmans, 6. 
Auflage, Frankfurt am Main, 2007. 

In functie de locul rezervat celor douä frag- 
mente concepute ca pärti ale introducerii - fie in 
addenda, fie la inceput -, textele editiilor consul- 
tate diferä. De asemenea, o parte din notele fäcute 
de Schopenhauer in manuscris sunt integrate, de 
unii editori, in corpusul textului, de altii sunt läsa- 
te in subsol. Pentru prezenta editie, am cäutat un 

criteriu ponderat de organizare a textului: dacä 
nota avea caracter pur ilustrativ sau unul tehnic, 
de lämurire a unor concepte (cf. notele v si vii), 
atunci am lăsat-o în subsolul paginii. În ce priveşte 
fragmentele gândite ca introductive, dar neînlăn- 
tuite cu restul argumentärii din introducere - e 
vorba de descrierea raportului dintre logică şi dia- 
lectică -, am preferat trecerea lor în apendice. Cele 
două fragmente sunt totuşi interesante, întrucât 
ele dau imaginea anvergurii pe care ar fi urmat 
s-o aibă scrierea de fata. 

Traducerea în sine a căutat, pe cât posibil, să 
menţină tonusul stilistic al originalului - specific, 
de altfel, întregii opere târzii a lui Schopenhauer -, 
însă într-un singur caz, anume în cel al frantu- 
zismelor care abundă în original (cf. radotieren, 
urgieren, parieren etc.) am fost nevoit să schimb 
registrul stilistic, apelând la fondul tradițional 
românesc: astfel, pentru a da doar un exemplu, 
schikanieren a fost echivalat cu a sâcâi. Rațiunea a 
fost următoarea: în limba română, frantuzismele 
au cu totul alt efect decât în germană, ele evocând 
mai curând satira de moravuri de la sfârşitul seco- 
lului al XIX-lea. În schimb, astfel de termeni sunt 
o marcă stilistică apreciată de publicul german, 
ținând şi de o oarecare modă de succes în secolul 
al XIX-lea - vezi şi cazul Nietzsche, care folosea 
dezinvolt barbarisme gen agacieren -, după cum 


ele au reprezentat, de-a lungul secolelor, şi unul 
din instrumentele cele mai eficace de îmbogăţire 
a fondului lexical german. 

Între paranteze drepte sunt trecute cuvinte- 
le care complinesc sensul originalului - uneori 
extrem de lapidar -, precum şi notele sau explici- 
tările făcute de traducător. 

întotdeauna dreptate 


[Dialectica eristica]! 


Dialectica eristica' este arta de vorbi în con- 
tradictoriu, şi anume de a purta o dispută [de 
argumente|? în aşa fel, încât sá ti se dea intot- 
deauna dreptate, altfel spus: per fas et nefas.* 


i În Antichitate, logica şi dialectica erau folosite cel 
mai adesea cu valoare sinonimică: la fel şi în modemitate. 

ii Eristică este doar un cuvânt mai dificil pentru unul şi 
acelaşi lucru. — Retorica şi dialectica erau considerate de 
Aristotel (cf. Diogenes Laertios V, 28) ca un întreg, unitar, 
al cărui scop ar fi persuadarea, to mO&vov; pe când ana- 
litica şi filozofia ar avea ca scop aflarea adevărului. — 
Awokerımn SE Zort téxvn AOYOv, SUG &vaonevâtoutv 
TUN xaraoxevâtouev EE EQWTHOEWS KL ÅTOXQÍOEWG TÖV 
neooaieyoutvwv [dialectica este o artă a discursului 
cu ajutorul căreia respingem sau afirmăm ceva cu 
argumente, uzând de întrebările şi răspunsurile celor 
angrenati în dezbatere], citat din: Diogenes Laertios, Vita 
Platonis, III, 48. - E drept că Aristotel face diferența între, 
pe de o parte, logica sau analitica — teoria sau practica 
îndrumării spre concluziile adevărate, apodictice; pe de 
altă parte, dialectica sau îndrumarea spre concluziile care 
trec in mod curent drept adevărate — evdoEa, probabilia 

Pe fond, poți avea dreptate in mod obiectiv, şi 
totuşi ceilalți să creadă - sau chiar tu însuți sá 
crezi, uneori - că nu ai dreptate. Acest lucru se 
întâmplă atunci când adversarul [iti] contrazi- 
ce un argument, părând astfel cá-[ti] contrazi- 
ce însăşi teza, pentru care se mai pot invoca 
liniştit şi alte argumente; desigur, în acest caz, 
adversarului i se întâmplă exact invers: lui i se 
dă dreptate, deşi în mod obiectiv nu are drep- 
tate. Prin urmare, conţinutul de adevăr al unui 
enunț şi valabilitatea acestuia în ochii părților 


(Topicele, I, 1 şi 12) — adică acele deductii despre care nu 
se poate spune că sunt false, dar nici că sunt adevărate 
(în sine), căci nu despre asta e vorba. Or, ce este acest 
lucru altceva decât arta de a avea întotdeauna dreptate, 
indiferent dacă, pe fond, ai sau nu? Aşadar arta de a 
obține aparenţa adevărului, fără raportare la realitatea 
obiectivă. Se aplică ceea ce am spus la început. De fapt, 
Aristotel împarte deductiile în logice, dialectice, apoi 
în a treia categorie: cele eristice (eristica), în cazul cărora 
teza este corectă, dar ipotezele înseşi — materia deduc- 
tiei — sunt false şi doar par a fi adevărate; în fine, există şi 
oa patra categorie: cele sofistice (sofistică), în cazul cărora 
teza este falsă, deşi pare adevărată. Toate cele trei tipuri 
din urmă tin, de fapt, de dialectica eristică, căci niciuna 
din ele nu se referă la adevărul obiectiv, ci la aparența 
acestuia, fără preocupare pentru adevăr, ci doar pentru 
acceptarea tezei ca fiind adevărată. De asemenea, cartea 
despre deductiile sofistice a apărut abia mai târziu, ca 
scriere separată: era ultima carte despre dialectică. 


implicate, ca şi în ochii auditoriului, sunt lucruri 
diferite. (Dialectica se ocupă de cea din urmă.) 

De unde vine aceasta? - Din ticăloşia innäs- 
cută? a speciei umane. Dacă lucrurile n-ar sta 
aşa, atunci am fi fundamental sinceri şi în orice 
dispută n-am căuta decât să aflăm adevărul şi 
doar adevărul, indiferent dacă acesta confirmă 
opinia exprimată la început de noi sau opinia 
celuilalt, iar „cine are dreptate“ n-ar fi decât 
un aspect irelevant sau, în tot cazul, secundar. 
Dar aşa, este o chestiune de viață şi de moarte. 
Vanitatea înnăscută a omului - uşor de zgändä- 
rit, mai ales când se implică în exerciţiile intelec- 
tului - nu vrea să accepte, cu nici un chip, faptul 
că ceea ce am exprimat la început s-a dovedit 
a fi fals, iar opinia adversarului s-a dovedit a fi 
corectă. În mod normal, fiecare ar fi interesat 
să depună, de la bun început, toate eforturile 
pentru a exprima judecăți corecte: adică întâi să 
reflecteze şi apoi să vorbească. Dar la vanitatea 
înnăscută se adaugă, la cei mai mulți oameni, 
şi limbutia, precum şi reaua-credintá înnăscută. 
Oamenii vorbesc înainte chiar de a fi gândit, iar 
dacă observă ulterior că opinia exprimată de ei 
s-a dovedit a fi falsă şi nu au avut dreptate, atunci 
măcar să salveze aparențele şi să lase impresia 
că lucrurile stau invers. Interesul pentru ade- 
văr - care trebuie să fi fost singura motivație in 

enuntarea unei propoziții presupuse a fi adevă- 
rată - cedează acum cu totul în fața vanitätii: 
ceea ce e adevărat trebuie să pară fals, iar ceea 
ce e fals trebuie să pară adevărat. 

Totuşi, chiar şi această rea-credintá, manifes- 
tată în stăruința asupra unui enunţ, despre care 
ştim prea bine că e fals, are scuza ei: adesea ni se 
întâmplă să fim inițial convinşi de adevărul con- 
sideratiilor noastre, însă [pe parcurs] argumentul 
adversarului nostru să pară că le demontează 
imparabil; dacă renuntám la a ne mai susține cau- 
za, ni se poate întâmpla, ulterior, să descoperim 
că totuşi avusesem dreptate: doar argumentul 
nostru era fals; însă pentru consideratiile noastre 
ar fi existat şi un argument potrivit: atâta doar, 
că acest argument salutar nu ne-a stat la înde- 
mână la momentul potrivit. Din această cauză, 
în noi se înfiripă dorința de a contracara orice 
contraargument, chiar şi atunci când acesta din 
urmă pare a fi corect şi convingător. O facem cu 
credința că şi corectitudinea acelui argument nu 
e decât aparenţă, iar pe parcursul disputei vom 
găsi noi înşine un alt argument, care să infirme 
contraargumentul, sau care să confirme adevărul 
nostru într-alt mod: din acest motiv, aproape că 
suntem obligaţi, ori măcar tentaţi sá manifes- 
täm rea-credintä într-o dispută de argumente. 
E modul în care slăbiciunile intelectului nostru 


şi potrivnicia' voinţei noastre se potenteazá reci- 
proc. Din această cauză, cel care poartă o dispută 
nu O face, de regulă, în numele adevărului, ci 
în numele afirmațiilor sale, procedánd pro ara et 
focis şi per fas et nefast, de vreme ce, după cum 
am arătat, nici nu poate altfel. 

Prin urmare, orice om vrea, de regulă, să-şi 
impună propria părere, chiar dacă pe moment 
aceasta i se pare falsă ori măcar îndoielnică iii În 


i: Machiavelli îi recomandă principelui să se foloseas- 
că, în orice moment, de slăbiciunile vecinului, pentru 
a-l ataca: altminteri acesta din urmă ar putea specula 
momentul în care principele este mai slab. Dacă buna 
credinţă şi sinceritatea ar guverna lumea, atunci lucrurile 
ar sta altfel; dar pentru că nu din ele se hrăneşte lumea, 
nici nu trebuie să le pui în practică, ele fiind oricum 
monedă slabă: — tot astfel se întâmplă şi în cazul unei 
dispute de argumente: dacă-i dau dreptate adversarului 
— de îndată ce el pare a susține adevărul -, atunci pot fi 
sigur că el nu o va face la rândul său, într-o situaţie 
similară; mai curând, el va proceda per nefas: astfel că 
sunt nevoit să fac şi eu la fel. E uşor să-ți spui că nu te 
interesează decât adevărul, fără să tii cu tărie la propriile 
argumente sau convingeri; dar asta nu înseamnă că 
celălalt o va face întocmai: aşa încât e greşit să plec de la 
această premisă. In plus, dacă renunţ la opinia mea - în 
condiţiile în care doar am reflectat la ea îndelung -, de 
îndată ce mi se pare că celălalt are dreptate, atunci se 
poate întâmpla să renunţ la adevăr, cedând astfel unei 
impresii de moment şi acceptând eroarea. 

astfel de cazuri, fiecare se ajută cum poate, dupa 
cât de rafinat si de ticălos este: aşa ne învață 
experienţa zilnică a vorbirii în contradictoriu; 
astfel încât se poate spune că fiecare are propria 
sa dialectică naturală, după cum are şi propria sa 
logică naturală. Doar că prima nu-i este un sfetnic 
la fel de bun ca cea din urmă. Nimeni n-ar gândi 
şi nici n-ar trage concluzii în aşa fel, încât să con- 
trazică legile logicii: judecätile false sunt curente, 
pe când concluziile false sunt foarte rare. Un om 
nu poate, prin urmare, să manifeste cu uşurinţă 
un deficit major de logică naturală; dimpotrivă, un 
deficit de dialectică naturală e lesne de observat 
mai la toți, căci dialectica este un har de la natură 
mai putin răspândit (la fel cum şi puterea de jude- 
cată nu este dată tuturor în egală măsură, pe când 
raţiunea este, în principiu, împărțită egal tuturor 
semenilor). A telăsa târât în confuzie sau contrazis 
printr-un şir aparent de argumente valabile, când 
ştii că, de fapt, ai dreptate, sau a-i contrazice pe 
alții ştiind că nu ai dreptate - aceasta se întâm- 
plă deseori, iar cine iese victorios dintr-o ceartă 
nu s-a bazat, foarte adesea, decât pe viclenia şi 
abilitatea cu care şi-a apărat consideratiile, şi doar 
rareori şi pe corectitudinea puterii de judecată cu 
care şi-a formulat enunţul. Şi aici, ca în majoritatea 


cazurilor, cel mai bine e să fii astfel hărăzit de la 
natura”, dar şi exercițiul şi asimilarea creativă a 
artificiilor prin care îl poți contracara pe adversar, 
sau pe care el le foloseşte pentru a te contracara 
pe tine, te pot ajuta in mare măsură să stäpänesti 
această artă cu măiestrie. lar dacă logica nu are 
un folos practic prea mare, atunci dialectica îl are 
cu prisosintä. Cred că Aristotel a conceput ade- 
vărata sa logică (analitica) doar ca pe un funda- 
ment, ca pe nişte preliminarii ale dialecticii şi că 
abia aceasta urma să fie principalul său obiect de 
studiu. Logica se ocupă doar de aspectul formal 
al enunturilor, pe când dialectica se ocupă de con- 
ținutul lor, de materia lor: prin urmare, concepția 
despre formă ar fi trebuit să-i preceadă concepției 
despre conținut şi să stea cu ea în raportul specific 
al deductiei, de la general la particular. 

Aristotel nu lămureşte pe deplin scopul dialec- 
ticii - in tot cazul, nu aşa amănunțit cum am 
făcut-o eu: ce-i drept, el indică finalitatea prin- 
cipală ca fiind disputa de argumente, dar în 
acelaşi timp şi aflarea adevărului (Topicele, I, 2, 
101a35); mai încolo, el repetă [acestea] şi insistă 
asupra faptului că afirmațiile trebuie clasate, 


Y Doctrina sed vim promovet insitam [,,Instructia poten- 
teazä puterile înnăscute ale minţii“; citat din Horaţiu, 
Carmina, IV, 3, 33 —n. tr.]. 

filozofic, dupa continutul de adevar, iar dialec- 
tic, dupa aparenta lor, dupa efectul de persua- 
siune a semenilor, apelând la opinia lor (60ga 
- cf. Topicele, I, 12). El e conştient de diferența 
dintre adevărul obiectiv al unui enunţ şi vala- 
bilitatea acestuia sau măsura în care afirmația 
este aprobată de alții; doar că nu le diferențiază 
îndeajuns, încât dialecticii să-i revină exclusiv 
cea din urmă finalitate” Din acest motiv, reguli- 


Pe de altă parte, el se străduieşte peste măsură, în 
cartea Respingerile sofistice, să disocieze dialectica de so- 
fistică şi eristică, marcând diferența prin aceea că tezele 
dialectice sunt adevărate atât la nivel de formă cât şi 
la nivel de conţinut, pe când tezele eristice şi sofismele 
sunt false, ele fiind caracterizate în primul rând de 
o altă finalitate, cele dintâi vizând doar persuadarea 
audienței, situaţia in care ceilalți aprobă ce spui si ti se 
dă dreptate, celelalte vizând respectul şi banii care pot 
fi dobänditi prin profesarea lor. Atâta doar că e foarte 
dificil de stabilit dacă enunturile [unuia sau altuia] sunt 
adevărate în temeiul conținutului lor, pentru a le disocia 
astfel; iar cel antrenat într-o dispută va putea şti în cel 
mai putin grad cat de adevărate sunt afirmaţiile sale: 
chiar şi rezultatul unei dispute nu face decât să dea o 
imagine incertă asupra conținutului de adevăr. Prin ceea 
ce Aristotel numeşte dialectică va trebui, prin urmare, 
să înţelegem si sofistică, eristicá, peirastică, pentru a le 
defini laolaltă ca arta de a avea întotdeauna dreptate într-o 
dispută; pentru un atare scop, evident că e dezirabil să ai, 
de la bun început, dreptate în mod obiectiv — e cea mai 
bună strategie. Doar că acest lucru nu e suficient în sine, 


le pe care le precizează el pentru finalitatea din 
urmă sunt adesea amestecate cu cele precizate 
pentru finalitatea dintâi. De aceea mi se pare că 


dată fiind firea umană; dacă mai punem aici şi proasta 
ei putere de înțelegere, atunci acel lucru nu e nici măcar 
necesar: alte stratageme trebuie luate în calcul, care, fiind 
independente de adevărul obiectiv, pot fi folosite atunci 
când nu ai dreptate în mod obiectiv. lar realitatea ne arată 
că niciodată nu poți fi pe de-a-ntregul sigur dacă ai sau 
nu ai dreptate în mod obiectiv. 

Consider, prin urmare, că dialectica trebuie separată 
de logică într-un mod mai clar decât a făcut-o Aristotel, 
iar adevărul obiectiv — sub aspectul formal — să fie lăsat 
în sarcina logicii, aşa încât dialectica să se ocupe doar de 
aspectul acesta: dacă H se dă sau nu dreptate; în schimb, 
sofistica şi eristica nu trebuie disociate de dialectică, cum 
o face Aristotel, căci diferenţa dintre ele s-ar întemeia pe 
adevărul obiectiv şi material, despre care nu putem fi 
nicicum lämuriti de la bun început, ci doar putem spune 
precum Pilat din Pont: ce-i adevărul?; — căci veritas est in 
puteo („adevărul este îngropat în adâncuri“]; Ev Bvdw 
ń offe, după cum ne spune Democrit (cf. Diogenes 
Laertios, IX, 72). E uşor să spui că, într-o dispută, nu te 
interesează decât aflarea adevărului; doar că nu ştii încă 
unde se află acest adevăr: atât propriile argumente, cât 
şi cele ale preopinentului pot fi înşelătoare. — În plus, re 
intellecta, in verbis simus faciles: pentru că se obişnuieşte 
să se folosească termenul de dialectică în acelaşi sens 
cu cel de logică, vom numi disciplina noastră dialectică 
eristică. [Quid est veritas? este laconica replică a lui Pilat 
la afirmaţia lui Isus, cum că împărăţia Sa nu ar fi din 
această lume, iar El ar fi venit să mărturisească despre 
Adevăr. Cf. loan 18, 38. — nota traducătorului] 

[Aristotel] nu a rezolvat în mod corect sarcina 
pe care şi-o luase”! 

Aristotel, cu simțul său ştiinţific, a pus bazele 
dialecticii, în Topicele, într-un mod foarte meto- 
dic şi sistematic - fapt demn de admiraţie, chiar 
dacă scopul său declarat, care era unul practic, 
nu a fost cu totul atins. După ce, in Analiticele, 
luase în discuție conceptele, judecätile şi conclu- 
ziile exclusiv pe baza formei lor, el trece aici la 
conținutul lor, rămânând însă doar la conside- 
rarea conceptelor: căci în acestea stă continu- 
tul. Judecätile şi concluziile sunt în sine formă 
pură: conceptele sunt conținutul lor.“"Demersul 


vi În tot cazul, obiectul unei discipline trebuie bine 
precizat şi separat de obiectul oricărei alte discipline. 
vii Conceptele pot fi însă ordonate în anumite clase, 


după gen şi specie, cauză şi efect, calitate şi opusul 
calităţii, ş.m.a.; or, pentru toate aceste clase, se aplică 
unele reguli generale: acestea sunt asa-numitii loci, 
tóxOL. — De exemplu, un locus al cauzei şi efectului este: 
„Cauza cauzei este cauza efectului“ (Christian Wolff, 
Ontologia, 8 928). Mai concret spus: „Cauza fericirii 
mele este bogăţia mea: aşadar tot cauză este şi cel care 
m-a îmbogăţit, el este originea fericirii mele.“ Loci ai 
contrariilor: 1. care se exclud reciproc, de exemplu: 
„drept şi strâmb“; 2. care sunt asimilabili aceluiaşi 
subiect, de exemplu: „Dacă iubirea sălăşluieşte în voință 
(emOvupttixov), atunci la fel şi ura.“ — „Dar dacă ura 
sălăşluieşte în simtire (0vp6e5eq), atunci şi iubirea la 


său este următorul: orice controversă are la bază o 
teză sau o problemă (cele două diferă doar la nivel 
formal) şi apoi propoziţii care servesc la demon- 
strarea sau rezolvarea celor dintâi. E vorba mereu 


fel.“ — „Dacă sufletul nu poate fi alb, atunci nu poate fi 
nici negru.“ —3. Dacă ceva nu se manifestă într-un grad 
mai mic, atunci nu se manifestă nici într-un grad mai 
mare: „Dacă omul nu e drept, atunci nu e nici binevoitor.“ 
— Se poate vedea din aceste exemple că aceşti loci sunt 
adevăruri generale care privesc clase întregi de concepte, la care 
omul recurge de fiecare dată când este confruntat cu un caz 
concret, pentru a-şi procura din ele argumentele, dar şi pentru 
a le invoca drept adevăruri unanim acceptate. Totuşi, cele 
mai multe sunt înşelătoare şi comportă multe excepții: 
iată un astfel de locus: contrariile au însuşiri contrarii, de 
exemplu: virtutea e frumoasă, viciul e urât. — Prietenia 
este binevoitoare, duşmănia răuvoitoare. — Dar iată ce 
poate ieşi de-aici: „Risipa este un viciu, deci zgârcenia 
este o virtute“; „nebunii spun adevărul, prin urmare 
inteleptii mint“: nu merge! „Moartea înseamnă dispa- 
ritie, deci viaţa ar fi apariție“: fals! 

lată un exemplu pentru caracterul înşelător al 
acestor topoi: în cartea De praedestinatione, capitolul 3, 
Scotus Eriugena vrea să contrazică ereticii, care cred 
în două tipuri de praedestinationes prin Dumnezeu 
(una a celor aleşi întru mântuire, una a celor alungați 
întru pierzanie); el foloseşte un topos preluat numai 
el ştie de unde: Omnium, quae sunt inter se contraria, 
necesse est eorum causas inter se esse contrarias; unam 
enim eandemque causam diversa, inter se contraria efficere 
ratio prohibet. [,,Pentru toate contrariile trebuie să existe 

de tipul de raporturi dintre concepte. Există, la o 
primă vedere, patru astfel de tipuri. Conceptul 
este considerat fie 1. prin definiția sa sau 2. prin 
genul său sau 3. prin specificul său, prin calita- 
tea principală, un proprium, ‘iöw0v sau 4. prin- 
tr-un accidens, adică printr-o calitate oarecare, 
indiferent dacă îi este specifică exclusiv lui sau 
nu, aşadar printr-unpredicat. Orice dispută tre- 
buie să recurgă la una din aceste patru tipuri 
de raporturi. Acesta este fundamentul întregii 


cauze contrarii; într-adevăr, raţiunea interzice ca una şi 
aceeaşi cauză să producă efecte diferite şi contrarii.“] 
Aşa deci! — dar experientia docet că aceeaşi temperatură 
topeşte ceara şi întăreşte lutul; şi multe altele asemă- 
nátoare. Şi totuşi, acest topos sună plauzibil. lar faptul 
că [Eriugena] îşi fundamentează toată demonstraţia 
pe acest topos chiar nu ne mai interesează. — Bacon de 
Verulamio [Francis Bacon] a alcătuit o întreagă colecție 
de astfel de loci, cu tot cu infirmările lor, sub titlul de 
Colores boni et mali. — El le numeşte Sophismata şi pot fi 
citate aici ca exemple. Tot un locus poate fi considerat şi 
argumentul prin care Socrate, în Banchetul, demonstrează 
contrariul celor afirmate de Agaton, care atribuise iubirii 
toate însuşirile pozitive (frumusețe, bunătate etc.): 
„Căutăm întotdeauna doar ceea ce nu avem: dacă iubirea 
caută frumosul şi bunătatea, înseamnă că nu le are“ 
[Banchetul, 200e]. Pare destul de plauzibil că există 
anumite adevăruri generale, care ar fi aplicabile în 
orice situație particulară şi prin care s-ar putea judeca 
orice caz concret, oricât de particular ar fi el, fără a mai 


dialectici. În cele opt cărți consacrate dialecti- 
cii, Aristotel enuntá toate raporturile posibile în 
care pot sta conceptele unele fata de altele, din 
perspectiva celor patru tipuri, precum şi reguli- 
le pentru fiecare dintre aceste raporturi posibile; 
cum anume trebuie să se raporteze un concept 
la altul, pentru a fi specificul acestuia (proprium), 
o calitate oarecare a lui (accidens), genul (genus) 
sau definiția lui (definitum); ce greşeli pot fi comi- 
se în formularea lor şi ce trebuie avut în vede- 
re, de fiecare dată când încercăm noi înşine o 
astfel de precizare de raporturi între concepte 
(kataokevav), precum şi ce putem face să rästur- 
nam precizarea făcută de altul (&vaoxevâtew). 


intra în specificul său. (Legea compensării este un 
locus destul de functional.) Atât doar că lucrurile nu 
stau aşa, tocmai pentru că din diferenţe specifice, prin 
abstracţie, se formează conceptele, ele încorporând 
în sine cele mai diferite situaţii, care se manifestă din 
nou, de îndată ce, prin mijlocirea conceptelor, lucruri 
izolate de cele mai diverse specii sunt puse laolaltă, ele 
putând fi determinate doar prin concepte superioare. 
Într-o dispută, omul are tendinţa firească de a se salva 
printr-un topos, de îndată ce este prins la înghesuială. 
Tot loci sunt şi aşa-numitele lex parsimoniae naturae; ca 
şi formula: natura nihil facit frustra. [,,Natura nu face 
nimic fără finalitate”] — Se poate spune chiar că toate 
proverbele sunt loci cu tendinţă spre aplicaţia practică. 

Aristotel numeşte tonos, locus, precizarea oricá- 
rei reguli de acest tip sau a oricărui raport gene- 
ral stabilit între conceptele care denumesc clase 
şi expune 382 de astfel de ronov de-aici titlul 
de Topicele. La acestea, el adaugă unele reguli 
generale privind arta controversei, reguli care 
însă nu epuizează nici pe departe problematica. 

Acest tonos nu este, prin urmare, unul pur 
material, nu se referă la un obiect anume sau la 
un concept; ci se referă mereu la raportul din- 
tre clase întregi de concepte, putând fi comun 
nenumărator concepte, de îndată ce stau într-u- 
nul din cele patru tipuri de raporturi amintite, 
care se realizează în cadrul disputei de argu- 
mente. lar aceste patru tipuri de raporturi au, la 
rândul lor, clase subordonate. Considerarea lor 
aici este, într-o anumită măsură, tot formală, dar 
nu pe-atât de formală cum este în logică, deoa- 
rece dialectica se ocupă de conținutul conceptelor, 
doar că [o face] într-un mod pur formal, ea indi- 
când cum ar trebui să se raporteze conținutul 
conceptului A fata de cel al conceptului B, astfel 
încât acesta din urmă să fie formulat ca gen sau 
ca specific sau ca o calitate oarecare sau, în fine, 
ca definiție a celui dintâi, ori chiar în funcţie de 
rubricile subordonate acestor concepte, cum ar 
fi contrariul dvuxeinevov, cauza şi efectul, cali- 
tate şi defect ş.a.m.d. lar în jurul unui astfel de 


raport ar trebui să graviteze orice dispută. Cele 
mai multe reguli, pe care [Aristotel] le indică 
drept tonot relativi la aceste raporturi, decurg 
din natura raporturilor dintre concepte, fiecare 
[om] fiind de la sine conştient de ele, insistând, 
tot de la sine, ca şi preopinentul său să le res- 
pecte - la fel ca în logică -, fiindu-ne astfel mai 
uşor, într-un caz particular, să le observăm sau 
să sesizăm neglijarea lor, decât ne-ar fi să recu- 
noaştem mereu un tonos abstract care le descrie. 
Aceasta face ca dialectica, astfel concepută, să 
nu aibă un folos practic palpabil. Aproape că nu 
spune nimic altceva decât truisme, la care bunul 
simț ajunge oricum de la sine. Exemplu: „Dacă 
se enunţă genul unui lucru, atunci trebuie sá 
i se rezerve şi o specie acestui gen; dacă nu se 
întâmplă aşa, atunci enunţul este fals: bunăoa- 
ră, se afirmă că sufletul ar fi în mişcare; atunci 
trebuie să i se precizeze şi un anumit tip de 
mişcare care să-i fie specific, cum ar fi zborul, 
mersul, creşterea, descresterea etc.; - dacă acest 
lucru nu se întâmplă, atunci nu i se poate atri- 
bui sufletului nicio mişcare. - Dacă unui lucru 
nu i se poate atribui o specie, atunci nu i se 
poate atribui nici un gen anume: iată tonoc-ul.” 
Acest törıog e valabil în enuntarea unui raport, 
ca şi în respingerea lui. Este al nouălea tónos. 
Şi invers: dacă genul nu se realizează, atunci nu 

se realizează nici specia; de exemplu, se spune 
că cineva ar fi vorbit de rău despre altcineva. - 
Demonstrând că nu a vorbit deloc, rezultă că nu 
a putut vorbi de rău pe cineva, căci unde nu e 
gen, nu poate fi nici specie. 

La rubrica specific, proprium, citim locus-ul cu 
numărul 215: „Întâi despre refutare: dacă adver- 
sarul indică ceva verificabil doar prin percepția 
sensibilă drept specificul [unui lucru], atunci 
e un indiciu prost, întrucât sensibilul devine 
incert de îndată ce ieşim din domeniul sim- 
turilor: de exemplu, el indică drept specific al 
soarelui, că ar fi cel mai luminos astru de pe fir- 
mament: - acest argument este slab: căci, odată 
apus, soarele nu mai e pe firmament, fiind deci 
în afara domeniului simţurilor. - În al doilea 
rând, despre afirmaţie: specificul [unui lucru] e 
indicat corect, dacă este enunțat ceva neverifica- 
bil senzorial, sau ceva perceptibil prin simțuri, 
dar prezent nemijlocit: de exemplu, specificul 
unei suprafețe este indicat ca fiind, întâi de toa- 
te, culoarea; aici e o caracteristică senzorială, 
dar e una mereu prezentă, deci corectă.” - Cred 
că ajunge atât, pentru a da [cititorului] o idee 
despre dialectica lui Aristotel. Mie unul mi se 
pare că ea nu-şi atinge scopul: ceea ce m-a deter- 
minat să încerc altfel. Topicele lui Cicero sunt 
doar o imitație, din memorie, a celor aristotelice: 


foarte superficiale, chiar jalnice; Cicero nu are 
o idee clară despre ceea ce este un topos şi des- 
pre finalitatea lui, astfel încât nu face decât să 
bălmăjească ex ingenio tot felul de lucruri, pe 
care le exemplificä, din belşug, cu cazuri din 
jurisprudenta. Una din cele mai slabe scrieri. 
Pentru a concepe o dialectică pură, fără rapor- 
tare la adevărul obiectiv - aceasta cade în sar- 
cina logicii - trebuie să o considerăm ca arta de 
a avea întotdeauna dreptate, ceea ce, desigur, ar fi 
cu-atât mai uşor, cu cât avem dreptate pe fond. 
Dar dialectica în sine trebuie doar să ne înveţe 
cum să ne apărăm de tot felul de atacuri, mai 
ales de cele de rea-credintä, dar şi cum să ata- 
căm noi înşine cele afirmate de celălalt, fără a 
ne contrazice pe noi înşine şi, în general, fără a 
putea fi contrazişi. Aflarea adevărului obiectiv 
trebuie disociată de arta de a ne valida propriile 
afirmaţii: prima este [sarcina] unei oa yuóteno 
cu totul diferite, este opera puterii de judecată, 
a reflectiei, a experienţei, iar pentru aşa ceva 
nu există o artă care să poată fi însuşită; cea 
din urmă, însă, este finalitatea dialecticii. Ea a 
mai fost definită şi ca „logică a aparentei”: fals! 
Asta ar însemna că ea serveşte doar la valida- 
rea enunturilor false; însă de dialectică avem 
nevoie şi atunci când avem dreptate, anume 
pentru a apăra afirmaţiile noastre, în deplină 

cunoaştere a stratagemelor de rea-credintä, 
pentru a le putea contracara. Ba chiar, adesea 
suntem nevoiţi să ne folosim noi înşine de astfel 
de stratageme, pentru a putea bate adversarul 
cu propriile-i arme. Din acest motiv, dialectica 
nu are a se ocupa de adevărul obiectiv - aces- 
ta trebuie fie ignorat, fie considerat accidental; 
[dialectica] trebuie să se ocupe doar de modul în 
care ne putem apăra opiniile proprii şi le infir- 
măm pe cele ale celuilalt; regulile aferente nu 
trebuie formulate în conformitate cu adevărul 
obiectiv, de vreme ce nu se ştie, cel mai adesea, 
unde se află acest adevăr şi cine-l deține»! Noi 
înşine nu ştim, dacă avem sau nu dreptate [în 
ceea ce susţinem], doar credem că avem şi ne 
înşelăm; ambele părți angrenate într-o contro- 
versă pot crede că au dreptate şi să se insele 
[...]; atunci când se iscá o dispută, fiecare cre- 
de, de regulă, că are adevărul de partea sa: cu 
cât disputa avansează, cu atât ambele parti se 
îndoiesc mai mult; abia deznodământul poate 
scoate la iveală sau confirma adevărul. Dar asu- 
pra acestui aspect dialectica are a se pronunța 
la fel de putin pe cât trebuie să ia în considera- 


vii Adesea se-ntâmplă ca doi indivizi sá se certe cu 
pasiune; după care, fiecare să meargă acasă împărtă- 
şind acum părerea celuilalt: se cheamă că au schimbat 
păreri. 


re un spadasin iscusit cine dintre cei implicați 
în conflictul care a degenerat în duel a avut, 
inițial, dreptate: el trebuie doar să lovească şi 
să pareze, aceasta e singura lui preocupare, şi 
nu altfel stau lucrurile în dialectică, care e un 
soi de scrimă spirituală. Doar concepută astfel, 
ea poate funcționa ca disciplină de sine stătă- 
toare; altminteri, luând ca finalitate adevărul 
obiectiv, ne întoarcem la logica pură; iar dacă, 
dimpotrivă, luăm ca finalitate demonstrarea 
enunturilor false, ajungem la sofistica pură. Si 
în ambele cazuri ar fi de presupus că vom fi 
ştiut deja ce e adevărat în mod obiectiv şi ce e 
fals: doar că rareori se întâmplă aşa. Adevăratul 
concept al dialecticii este cel amintit mai sus: 
o scrimă spirituală, care are drept scop să ni 
se dea dreptate într-o dispută, deşi numele de 
eristică ar fi mai potrivit. Cel mai bine: dialectică 
eristică - o disciplină foarte utilă, pe nedrept 
neglijată în timpurile moderne. 

Dar pentru că dialectica ar fi, în acest sens, 
doar o reprezentare concisă, bazată pe un sistem 
şi pe reguli, a acelor facultăți umane înnăscute, 
de care cei mai mulți oameni se servesc de înda- 
tă ce observă că, într-o dispută, nu au adevărul 
de partea lor şi, totuşi, insistă să li se dea drep- 
tate, ar fi la fel de străin şi scopurilor dialecticii 
ştiinţifice să urmäresti în ea aflarea adevărului 

obiectiv şi nimic altceva, de vreme ce acest lucru 
nu se întâmplă nici în dialectica naturală, ori- 
ginară, care are drept unică finalitate să ti se 
dea dreptate. Mai curând, dialectica ştiinţifică 
ar avea drept scop principal, în sensul dat aici, 
să enumere şi să analizeze stratagemele de rea-cre- 
dinta specifice vorbirii în contradictoriu, astfel încât 
ele să poată fi imediat identificate şi anihilate 
în practica dezbaterii. Tocmai din acest motiv, 
[dialectica] trebuie să aibă drept finalitate, în 
sistematica ei, doar impunerea propriei opinii, 
nu şi adevărul obiectiv. 

Nu ştiu sá se fi făcut deja acest demers în lite- 
ratura de specialitate, deşi am căutat în stânga 
şi-n dreapta": prin urmare, ne aflăm pe un teri- 
toriu virgin. Pentru a ne atinge scopul, ar trebui 
să apelăm la experienţă, să vedem cum au fost 
folosite una sau alte din artificii retorice de una 
sau alta din părțile implicate în dezbaterile de 


i După Diogenes Laertios, printre scrierile de 
retorică ale lui Teophrastos, toate pierdute, ar fi existat 
şi una al cărei titlu era ‘Aywviotixdv ths mEQt tots 
EQLOTLXOUS A6yovs Bewolag [Dezbatere privind teoria 
vorbirii în contradictoriu]. Cam acesta ar fi şi obiectul 
scrierii noastre. [În mod inexplicabil, Schopenhauer uită 
să-l amintească pe Baltazar Graciân, cu al său Orâculo 
manual y arte de prudencia, pe care el însuşi îl tradusese 
în 1828 şi pe care-l citase, altminteri, în Lumea ca voință 
şi reprezentare — n. tr.] 


argumente atât de dese; să vedem cum decurg 
aceste artificii dintr-o generalitate, pentru a le 
ordona într-un sistem de stratageme, care să fie 
utile atât în formularea propriilor argumente, 
cât şi în contracararea argumentelor altuia, de 
îndată ce şi acesta se foloseşte de ele. 

Cele ce urmează trebuie înțelese ca nişte pre- 
liminarii. 

Fundamentele oricărei dialectici 


Înainte de toate, trebuie luată în considera- 
re esența oricărei dispute, ceea ce se întâmplă cu 
adevărat într-o dispută de argumente. 

Adversarul - sau noi înşine, e totuna - a enun- 
tat o teză. Pentru a o infirma, avem la îndemână 
două moduri sau două metode. 

1. Modurile sunt: a) ad rem, b) ad hominem 
sau ex concessis: adică fie arătăm că enunţul nu 
corespunde naturii obiective a lucrurilor, ade- 
vărului obiectiv şi absolut; fie arătăm că el nu 
corespunde altor argumente sau concesii ale 
adversarului, deci adevărului subiectiv şi rela- 
tiv: cel din urmă mod este doar o demonstrație 
relativă şi nu are niciun fel de implicaţii asupra 
adevărului obiectiv. 

2. Metodele sunt: a) infirmarea directă, b) in- 
firmarea indirectă. - Cea dintâi atacă teza în 
temeiurile ei, cea indirectă combate consecințele 
ei; prima arată că teza nu este adevărată, cea 
din urmă arată că teza nu poate fi adevărată. 
În cazul infirmării directe, putem să reactionäm 

în două feluri: fie arătăm că temeiurile enuntului 
preopinentului sunt false (nego majorem; mino- 
rem); fie acceptăm temeiurile, dar arătăm că teza 
decurge în mod fals din ele (nego consequentiam), 
combătând astfel consecința, forma concluziei. 
În cazul infirmării indirecte, ne folosim fie de 
apagogá (anaywyN), fie de instanță: a) apagoga sau 
conversia: acceptăm enunţul preopinentului ca 
adevărat, apoi arătăm ce consecințe decurg din 
el, dacă îl punem în relație cu orice alt enunț 
unanim recunoscut drept adevărat, folosind 
primul enunţ ca premisă a unei concluzii care 
este în mod evident falsă, fie prin aceea că nu 
corespunde naturii lucrurilor”, fie prin aceea că 
infirmă alte enunturi ale preopinentului, fiind 
aşadar falsă ad rem ori ad hominem (Socrate în 
Hippias major şi în alte texte), prin urmare, şi 
teza ca atare a fost falsă: din cauză că din pre- 
mise adevărate nu pot decurge decât enunturi 
adevărate, deşi din premisele false nu decurg 
întotdeauna doar enunturi false; b) instanța 
(Evotaoctc), exemplum in contrarium: este respin- 
gerea enuntului general prin demonstrarea 
directă a unor cazuri izolate conținute in enun- 
tul preopinentului, cazuri în care enunţul nu 


* Dacă ea nu corespunde unui adevăr evident şi incon- 
turnabil, atunci se poate spune că am dus argumentul 
adversarului ad absurdum. 


se verifică, decurgând de-aici că enunţul însuşi 
trebuie să fie fals. 

Aceasta este schița generală, scheletul orică- 
rei dispute de argumente: avem deci osteologia 
ei şi orice dispută poate fi redusă, în principiu, 
la acest schelet. Atâta doar că acest lucru se 
poate întâmpla pe temeiuri reale sau aparente, 
cu argumente valabile sau false. Or, pentru că 
în aceste probleme este dificil să ai certitudini, 
dezbaterile sunt atât de lungi şi pasionate. Nici 
în cazul demonstrației nu putem distinge clar 
între argumentele veritabile şi cele aparente, 
tocmai pentru că această disjungere nu e nici- 
odată de la bun început clară părților: din acest 
motiv, indic aici stratagemele fără a tine cont dacă 
beneficiarul meu are în mod obiectiv dreptate 
sau nu; noi înşine nu putem fi siguri de aceas- 
ta niciodată, ci abia dezbaterea are rolul de a 
lămuri acest lucru. În plus, în orice dispută sau 
argumentare, părțile trebuie să găsească puncte 
de vedere comune - orice, din care să reiasä 
apoi principiul pe baza căruia se va judeca în 
problema aflată în dezbatere Contra negantem 
principia non est disputandum.” 

Extensia. Opinia adversarului trebuie extinsă 
peste limitele ei naturale, ea trebuie interpretată 
cât se poate de general, într-un sens cât mai larg, 
ba chiar exagerată; opinia proprie trebuie luată, 
în schimb, în sensul cel mai precis, restrângân- 
d-o la limite cât se poate de strâmte: căci cu cât 
mai generală este o opinie, cu atât mai atacabilă 
este ea. Antidotul este precizarea clară a unui 
punctus sau a unui status controversiae? 

Exemplul 1. Eu am spus: „Englezii sunt prima 
națiune dramatică.“ - Preopinentul meu a încer- 
cat o instantia şi mi-a replicat: „Totuși, este un 
fapt notoriu că ei n-au realizat nimic în muzică, 
deci nici în materie de operă.“ - l-am respins 
argumentul, amintindu-i că „muzica nu tine 
de genul dramatic; doar comedia şi tragedia 
sunt denumite prin acest concept“ - lucru pe 
care el îl ştia prea bine, doar că a încercat să 
generalizeze argumentul meu în aşa fel, încât 
orice formă de reprezentare dramatică - prin 
urmare şi opera, prin extensie şi muzica - să fie 

încorporată acestui concept, pentru a mă bate 
cu propriul meu argument. 

Dimpotrivă, opinia preopinentului meu ar 
putea fi salvată prin restricționarea valabilitätii 
ei - dacă enunţul folosit o permite -, dincolo de 
intenţia ei inițială. 

Exemplul 2. Cineva spune: „Pacea de la 1814 
a redat tuturor oraşelor hanseate germane 
independenţa.“ - Celălalt încearcă o instantia 
in contrarium, spunând că oraşul Danzig [actu- 
almente Gdańsk] şi-a pierdut independența 
pe care o obținuse prin Bonaparte. - Primul 
se salvează astfel: „Am vorbit de toate oraşe- 
le hanseate germane: Danzig era oraş hanseat 
polonez.“ Această stratagemă este amintită deja 
de Aristotel în Topicele, VIII, 12, 11. 

Exemplul 3. Lamarck! susține, în a sa Philo- 
sophie zoologique, că polipii nu pot avea senza- 
tii, întrucât nu au sistem nervos. Totuşi, este o 
certitudine că polipii nu sunt lipsiţi de percepție, 
din moment ce se orientează după lumină, miş- 
cându-se în mod artificial din ramură în ramură 
şi capturându-şi singuri prada. Din acest motiv, 
s-a presupus că țesutul lor nervos ar fi distribuit 
în toată masa corporală în mod uniform, ca şi 
cum ar fi topit într-un aliaj: căci e evident faptul 
că percep, fără a poseda organe de simț speci- 
alizate. Asta răstoarnă concepția lui Lamarck, 


fapt pentru care acesta argumentează dialectic 
în modul următor: „Dacă lucrurile ar sta aşa, 
atunci toate părțile corpului ale unui polip ar 
trebui să fie capabile să reacționeze la orice tip 
de stimul, ba chiar şi capabile de reacții motri- 
ce, volitive, capabile de reflecţie; astfel, un polip 
ar avea în fiecare punct al corpului său toate 
organele celui mai perfecționat animal: fiecare 
punct ar putea vedea, mirosi, gusta, auzi etc., ba 
chiar ar putea gândi, emite judecăţi şi conclu- 
ziona. Fiecare particulă a corpului său ar fi un 
animal desăvârşit, iar polipul însuşi ar fi supe- 
rior omului, căci orice părticică a corpului său 
ar fi înzestrată cu toate capacitățile care îi sunt 
specifice omului doar ca întreg. - Prin urmare, 
n-am mai avea nici un temei să nu atribuim, prin 
extensie, calitățile identificate la polipi şi mona- 
dei, ființei celei mai nedesăvârşite dintre toate, ba 
chiar şi plantelor, căci şi ele sunt organisme vii 
s.a.m.d.” - Folosind astfel de stratageme dialectice, 
un scriitor ar lăsa să se întrevadă că, în secret, e 
conştient de faptul că nu are dreptate. Spunând 
deja că: „întreg, corpul lor percepe lumina, deci 
este asemănător țesutului nervos“, el forțează 
concluzia că întreg corpul gândeşte. 

A se folosi omonimia, astfel încât afirmația 
făcută să poată fi extinsă şi asupra acelor lucruri 
care, dincolo de raportul de omonimie propriu- 
zis, nu au nimic în comun cu materia în cauză; 
a se infirma apoi omonimul făcând risipă de 
argumente, pentru a se lăsa astfel impresia că 
s-a infirmat afirmaţia. 

Observaţie: sinonimele sunt cuvinte înru- 
dite semantic, pe când omonimele sunt cuvinte 
identice morfologic, dar diferite semantic. Vezi 
Aristotel, Topicele, I, 13. „Grav“, „ascuţit“, „tăios“ 
sunt omonime folosite pentru a descrie obiecte, 
corpuri sau sunete, pe când „onest“ şi „cinstit“ 
sunt sinonime. 

Această stratagemă poate fi considerată iden- 
tică cu sofismul ex homonymia: totuşi, sofismul 
evident bazat pe omonimie nu va păcăli pe 
nimeni cu adevărat. - Omne lumen potest extin- 
gui Intellectus est lumen Intellectus potest extingui.” 
Aici observăm imediat că avem de-a face cu 
patru termeni: lumen luat cu sensul propriu şi 

lumen cu sensul figurat. Dar, la nivel de nuanţe, 
argumentul este înşelător, el lucrând cu con- 
cepte denumite prin acelaşi cuvânt, înrudite şi 
partial incluse unul într-altul. 

Exemplul 1:“ A. spune: „N-ati fost încă initi- 
at în misterele filozofiei kantiene!” B. răspunde: 
„Ah, dacă e vorba de mistere, nici nu vreau să 
ştiu nimic...“ 

Exemplul 2: Mi-am exprimat rezervele fata 
de acel principiu al onoarei, conform căruia 
iti pierzi onoarea imediat ce ai fost jignit, asta 
dacă nu cumva răspunzi printr-o jignire şi mai 
mare sau iti speli onoarea cu sânge - cu sän- 
gele adversarului sau al tău însuți. Mi se pare 
un principiu greu de înțeles; am motivat scepti- 
cismul meu invocând faptul că adevărata onoare 
nu poate fi lezată prin ceea ce ni se întâmplă, ci 
doar prin ceea ce facem noi înşine; căci omului i 
se poate întâmpla orice. - Dar preopinentul meu a 
atacat direct motivul invocat de mine: a susținut, 


d (Cazurile inventate cu scop ilustrativ nu sunt nici- 
odată atât de nuantate, încât să permită reliefarea tu- 
turor capcanelor unui discurs; din acest motiv, ele 
trebuie adunate din propria experienţă. N-ar fi rău dacă 
am putea da câte un nume - scurt şi pregnant - fiecărei 
stratageme, cu ajutorul cărora să le putem combate 
spontan, de îndată ce ele sunt folosite de adversar 
într-o dispută.) 


invocând numeroase argumente, că un comer- 
ciant poate fi lesne calomniat, punându-i-se-n 
cârcă în mod fals înşelătoria, rea-credinta sau 
neglijenta, onoarea fiindu-i ştirbită, în acest mod, 
doar prin ceea ce i se întâmplă, el nemaiputând 
să-şi repare onoarea decât obținând pedepsirea 
calomniatorului şi, implicit, retragerea acuzelor 
acestuia. 

Prin urmare, el a pus pe acelaşi plan, folo- 
sindu-se de omonimie, conceptul de „onoare 
civică“, numită şi „reputație“ - căreia i se poate 
aduce atingere prin calomnie -, cu conceptul de 
„onoare cavalereascá”, numită şi point d’honneur, 
care este lezată prin injurii. Or, pentru că leza- 
rea celei dintâi nu trebuie să fie ignorată, ci 
contracarată printr-o infirmare publică, atunci 
şi cea din urmă indreptäteste în egală măsură 
la neignorarea ei, ba chiar la contracararea ei 
printr-o injurie şi mai puternică, ori prin duel. - 
Aşa se face că, în acest caz, avem de-a face cu o 
asimilare a două lucruri esențialmente diferite, 
din cauza omonimului „onoare“; astfel, preo- 
pinentul meu a realizat o mutatio controversiae, 
folosindu-se de omonimie. 

Stratagema a III-a 


A se lua orice opinie enunțată“ xatd ti, 
relative („respectiv“), ca şi cum ar fi enunțată 
cu caracter general, simpliciter, Om („abso- 
lut“); sau măcar a se enunta o astfel de opinie 
în relație cu un lucru complet diferit, pentru a 
o infirma apoi tocmai în acest din urmă sens. 
Exemplul lui Aristotel este următorul: maurul 
este negru, dar e alb la dinți; astfel, el este şi nu 
este în acelaşi timp negru. - Este un exemplu 
inventat, care n-ar păcăli pe nimeni cu adevărat; 
dar să luăm un exemplu din experiența reală. 

Exemplul 1. Într-o discuţie despre filozofie, 
am recunoscut că sistemul meu protejează chie- 
tiştii, ba chiar le aduce laudă. - Tot în cadrul 
acelei discuţii, a venit vorba, la un moment dat, 
de Hegel, iar eu am afirmat că acesta a scris, 


“i Sophisma a dicto secundum quid ad dictum simpliciter. 
Este a doua infirmare sofistică amintită de Aristotel: 
¿E ıng AfEews” To GTA Oc, NMI rs, GAAG mm Nov, 
Nöte, n nos tí AtyeoBon, in: Respingerile sofistice, 5. 

în bună măsură, tâmpenii, sau măcar că multe 
pasaje din scrierile sale sunt astfel concepute, 
că autorul a pus doar literele, iar sensul trebuie 
adăugat de cititor. - Preopinentul meu a preferat 
să nu contrazică cele spuse de mine cu argu- 
mente ad rem, ci s-a mulțumit cu un argumentum 
ad hominem: cum că eu tocmai lăudasem chietiş- 
tii, or, şi aceştia au scris o grămadă de tâmpenii. 

Am incuviintat, dar am adăugat că eu nu 
lăudasem chietiştii ca filozofi şi scriitori, deci nu 
în temeiul performanţelor lor teoretice, ci doar ca 
oameni, pe baza faptelor lor, aşadar doar în sens 
practic: în cazul lui Hegel însă, ar fi fost vorba de 
performanţe teoretice. - Astfel, am parat atacul. 

Primele trei stratageme sunt înrudite: ele au 
în comun faptul că adversarul vorbeşte despre 
cu totul altceva decât ceea ce fusese enunțat; 
dacă vrei ca celălalt să te copleşească, atunci 
apelezi, în acest caz, la o ignoratio elenchi. - Căci, 
în toate exemplele arătate, ceea ce spune adver- 
sarul sunt adevăruri: doar că ceea ce spune el 
nu contrazice, cu adevărat, teza, ci este doar un 
contraargument aparent; prin urmare, cel con- 
trazis va putea nega consecința concluziei sale: 
anume concluzia despre adevărul enuntuluisáu 
cu privire la falsitatea enuntului nostru. Este 
vorba deci de o infirmare directă a infirmării 
sale: per negationem consequentiae. 


Premisele adevărate nu trebuie accepta- 
te, căci astfel consecinţele sunt previzibile. În 
schimb, se pot folosi următoarele două mijloace, 
din stratagemele a IV-a şi a V-a. 

Stratagema a IV-a 


Dacă vrei să tragi o conluzie, atunci nu trebuie 
să laşi altora posibilitatea să o prevadă, ci trebuie 
să aminteşti una câte una premisele, în cadrul 
discuţiei, fără a atrage atenția asupra lor; altmin- 
teri, adversarul va încerca oricând să te încurce. 
Sau dacă nu eşti sigur că adversarul va accep- 
ta premisele, atunci aminteşte doar premisele 
premiselor; foloseşte prosilogismele; încearcă să 
obţii confirmarea premiselor mai multor astfel 
de prosilogisme, fără o ordine anume, ascun- 
zând astfel jocul la care te dedai, până când 
adversarul va accepta toate premisele necesare 
argumentatiei tale. Cu alte cuvinte, pledeazá-ti 
cauza prin învăluire. Aceste reguli le găsim la 
Aristotel, Topicele, VIII, 1; [ele] nu au nevoie de 
exemplificare. 

Pentru a ne demonstra teza, putem folosi si 
premise false, anume in cazul in care adversa- 
rul nu le-ar accepta nicicum pe cele adevarate, 
fie din cauza ca nu realizeaza adevarul lor, fie 
pentru că intuieşte că teza decurge automat din 
ele: a se formula enunturi care sunt false în sine, 
dar care sunt adevărate folosite ad hominem, şi a 
se argumenta prin modul de gândire al adver- 
sarului, ex concessis. Căci adevărul poate reieşi şi 
din premise false, pe când neadevărul niciodată 
din premise adevărate. Tot astfel, se pot infir- 
ma argumentele false ale adversarului prin alte 
argumente false, pe care el să le accepte, totuşi, 
drept adevărate: avem de-a face cu un adver- 
sar, deci trebuie să ne folosim de modul său de 
gândire. De exemplu, dacă este adeptul unei 
secte religioase, a cărei doctrină nu o imbrati- 
şăm: putem folosi împotriva lui chiar enunturi 
specifice doctrinei acelei secte, ca principia. 
Cf. Aristotel, Topicele, VIII, 9. 


x Tine, de fapt, de cea de dinainte. 

Stratagema a VI-a 


Se poate face o petitio principii camuflată, pos- 
tulându-se ceea ce e de demonstrat fie 1) sub 
un alt nume - de exemplu „renume“ în loc de 
„onoare“, „virtute“ în loc de „virginitate“ etc., 
dar şi concepte alternative precum „animale 
vivipare“ în loc de „vertebrate“ -, fie 2) făcându-i 
pe ceilalți să accepte ca adevăr general ceva [care 
este] contestabil ca adevăr particular, de exem- 
plu afirmând caracterul nestiintific al medicinei 
prin postularea caracterului incert al oricărei 
cunoaşteri umane; 3) dacă, vice versa, două enun- 
turi decurg una dintr-alta, iar unul din ele tre- 
buie demonstrat, atunci trebuie postulat celălalt 
enunţ; in fine, 4) dacă trebuie demonstrat un 
adevăr general, atunci trebuie obținută confir- 
marea fiecărui adevăr particular. (Este opusul 
stratagemei nr. 2; cf. Aristotel, Topicele, VIII, 11.) 

Reguli valabile pentru exersarea abilităților 
dialectice conține ultimul capitol din Topicele lui 
Aristotel. 

Stratagema a VII-a 


Daca disputa de argumente este purtata 
riguros şi formal, iar cei angrenati in dispută 
doresc să se facă intelesi in modul cel mai clar 
cu putinţă, atunci cel care a emis teza şi care 
trebuie s-o demonstreze va pune întrebări adver- 
sarului său, pentru a putea extrage adevărul 
tezei sale din concesiile făcute de cel din urmă. 
Această metodă erotematică era foarte folosită 
în Antichitate (se mai numeşte şi socratică); şi 
alte stratageme amintite mai jos - pe care le-am 
prelucrat liber după Aristotel, Respingerile sofis- 
tice, 15 - se referă la aceeaşi metodă. 

Trebuie să punem mai multe întrebări, even- 
tual toate deodată, pentru a putea ascunde con- 
cesia pe care o tintim cu adevărat. În schimb, 
argumentatia proprie trebuie expusă rapid, pe 
baza concesiilor făcute de adversar: căci cei care 
gândesc lent nu ne vor putea urmări şi vor trece 
cu vederea eventualele greşeli sau lipsuri din 
argumentatie. 

Stratagema a VIII-a 


Adversarul trebuie înfuriat: căci astfel el nu 
mai este capabil să judece corect şi să profite 
de ascendentul pe care-l are, eventual, asupra 
noastră. Îl putem infuria fiind pur şi simplu 
impertinenti, sácáindu-l şi fiind în chip vădit 
nedrepti cu el. 


SO Bl Arta de a avea întotdeauna dreptate 


[ex 


Stratagema a IX-a 


Întrebările nu trebuie puse în ordinea impu- 
să de concluzia la care trebuie să ajungem, ci 
prin intermediul a tot felul de permutări: adver- 
sarul nu va mai şti încotro merge demonstra- 
tia noastră, neputând astfel să-şi pună la punct 
contraargumentele; de asemenea, răspunsurile 
sale pot fi folosite pentru a trage din ele diverse 
concluzii, chiar concluzii opuse, în funcție de 
natura răspunsurilor. Există aici o similitudi- 
ne cu stratagema a IV-a, care ne cere să nu ne 
dezvăluim raționamentul. 

Stratagema a X-a 


Dacă ne dăm seama că adversarul respin- 
ge intenționat întrebările care l-ar fi silit să 
accepte demonstrația enuntului nostru, atunci 
trebuie puse intrebäri contrare, ca si cum am 
vrea să obținem confirmarea enuntului contrar, 
ori cel putin trebuie să-i punem ambele tipuri 
de întrebări, pentru a-l deruta şi a-l face să nu 
mai observe de ce confirmare avem nevoie în 
demonstrația noastră. 

Stratagema a XI-a 


Dacă procedăm prin inducție, iar adversa- 
rul ne concede cazurile particulare pe baza 
cărora ne putem enunta teza, atunci nu trebuie 
să-l întrebăm dacă acceptă şi adevărul general 
decurgând din aceste cazuri particulare; ci tre- 
buie enunțat adevărul respectiv ca deja stabilit 
şi unanim acceptat: astfel, adversarului i se va 
părea că a acceptat el însuşi adevărul respectiv, 
şi chiar şi asistenţei înseşi i se va părea întocmai, 
pentru că îşi va aminti de numeroasele întrebări 
legate de cazurile particulare care trebuie să fi 
condus la concluzia respectivă. 

Stratagema a XII-a 


Dacă este vorba de un concept general, care 
nu are [încă] un nume propriu, ci trebuie denu- 
mit printr-o figură de stil sau printr-o parabolă, 
atunci trebuie aleasă de la bun început o astfel 
de parabolă, care să fie favorabilă tezei noastre. 
Astfel, în Spania de exemplu, denumirile celor 
două partide politice sunt serviles şi liberales - cu 
siguranţă ele au fost date de adepții celui din 
urmă. 

Numele de „protestanți“ este ales de protes- 
tanti înşişi, precum şi numele de „evanghelici“: 
dar numele de „eretici“ a fost dat de catolici. 

Această observație se aplică şi pentru nume- 
le comune, care pot fi luate într-un sens mai 
propriu: de exemplu, dacă adversarul a propus 
vreo schimbare, atunci aceasta trebuie denumi- 
tă „înnoire“: căci cuvântul din urmă este odi- 
os. Şi el ar face la fel, dacă noi suntem cei care 
propunem cuvântul. - În primul caz, conceptul 
opus se va numi „ordinea în vigoare“, în cel de- 
al doilea „dezordine“. - Cineva nepărtinitor şi 

total lipsit de intenţii peiorative ar folosi terme- 
nul de „cult“ sau „confesiune“ pentru realități 
pe care un altul, vorbind în numele lor, le va 
numi „evlavie“, „insufletire întru Domnul”, pe 
când un inamic al acestor realități le va numi 
„bigotism” sau „superstiție“. În principiu, aceas- 
ta este o petitio principii foarte rafinată: punem 
deja în denumire ceea ce vrem să demonstrăm, 
rămânând ca adevărul demonstraţiei să decur- 
gă dintr-o judecată pur analitică. Ceea ce unul 
numeşte „reţinere“ sau „luare în custodie“, 
celălalt numeşte „încarcerare“. - Un vorbitor 
îşi trădează adesea intențiile prin denumirile 
folosite pentru un lucru sau altul. - Unul spune 
„cler“, altul „popime“. Din toate stratagemele, 
aceasta este cea mai des folosită, oarecum din 
instinct: „zel religios“ = „fanatism“; „galanterije“ 
= „adulter“; ,echivocuri” = „bancuri porcoase”; 
„la strâmtoare“ = „falit“; „a te folosi de relații şi 
influenţă“ = „prin corupție şi nepotism’, „a sti 
să-ţi arăţi recunoştinţa“ = „a plăti gras”. 


Stratagema a XIII-a 


Pentru a-l face pe adversar să confirme un 
enunț, trebuie să-i oferim şi contrariul enuntului 
şi să-i dăm posibilitatea să aleagă, dar pronun- 
tänd contrariul atât de răspicat, încât adversarul 
să evite paradoxul şi să accepte enunţul nostru 
care pare cel mai plauzibil. De exemplu, l-am 
putea face să conceadă că cineva trebuie să facă 
tot ce-i spune părintele său; atunci întrebăm: 
„Trebuie să fii ascultător sau neascultátor fata de 
părinți, în toate privintele?” - Sau, dacă despre 
un lucru se spune că se întâmplă „des“, atunci 
trebuie să întrebăm dacă „des“ înseamnă, în 
acest caz, „în puține cazuri“ sau „in suficient de 
multe cazuri“: adversarul va spune „suficient de 
multe“. E ca şi cum ai pune gri lângă negru - 
griul va părea a fi alb; iar dacă-l pui lângă alb, 
ar putea părea negru. 

Stratagema a XIV-a 


O stratagemă impertinentă este să pro- 
clamăm teza noastră ca fiind demonstrată - 
văzând că suita de întrebări puse adversarului 
a atras răspunsuri defavorabile tezei -, în ciuda 
oricărei evidente, şi să triumfám pur şi simplu. 
Dacă adversarul este timid sau prostănac, iar 
noi înşine nu ducem lipsă de neobrăzare şi, în 
plus, avem şi o voce răsunătoare, atunci şansele 
de izbândă sunt mari. Stratagema aceasta tine 
de fallacia non causae ut causae. 

Stratagema a XV-a 


Dacă am enunțat un paradox şi nu reuşim 
să găsim argumente în sprijinul acestui enunţ, 
atunci îi oferim adversarului oricare altă propo- 
zitie corectă, cu condiția ca nici aceasta să nu fie 
chiar uşor de demonstrat, aşa încât el s-o accepte 
sau s-o respingă, ca şi cum am vrea să obținem, 
ca o consecinţă a ei, argumentul pentru primul 
enunț. Dacă adversarul respinge cea de-a doua 
propoziție din mefientä, atunci ducem propo- 
zitia ad absurdum şi ieşim triumfători; dacă însă 
el concede conținutul celei de-a doua propozi- 
tii, atunci înseamnă că, pe moment, am enunțat 
ceva validabil, iar şirul argumentelor poate fi 
continuat. Sau recurgem, în plus, la stratagema 
dinainte şi afirmăm că, prin aceasta, paradoxul 
nostru a fost demonstrat. E nevoie de o mare 
doză de impertinentä pentru aşa ceva, dar expe- 
rienta arată că există unii oameni care aplică 
această stratagemă instinctiv. 


GQ E Arta de a avea întotdeauna dreptate 


00 


Stratagema a XVI-a 


Argumenta ad hominem sau ex concessis. Odata 
ce adversarul a făcut o afirmație, trebuie sa 
vedem dacă nu cumva aceasta stă în oarecare 
măsură în contradicție - chiar şi aparentă - cu 
oricare altă afirmaţie sau concesie de-a sa ante- 
rioară, ori cu principiile vreunei şcoli filozofice 
sau ale vreunei secte, al căror nume l-a amintit 
laudativ sau aprobator, ori cu faptele membrilor 
acestei secte - fie ei devotați ori doar pretinsi 
membri -, ori, în fine, cu propriile-i fapte sau 
concepții. Dacă adversarul nu condamnă, de 
exemplu, suicidul, atunci exclamăm pe dată: 
„Păi, de ce nu te spânzuri?“ Sau, dacă el sus- 
tine că Berlinul ar fi un oraş mizerabil, atunci 
izbucnim: „De ce nu pleci imediat cu primul 
postalion?” Într-un fel sau altul, tot vom reuşi 
să-l încurcăm. 

Stratagema a XVII-a 


Dacă adversarul ne prinde la înghesuială cu 
un contraargument, ne vom putea salva printr-o 
disociere de nuanţă - fie ea şi puráimprovizatie -, 
căutând o expresie echivocă sau un caz aparte, 
în măsura în care enunţul o permite. 

Stratagema a XVIII-a 


De îndată ce observăm că adversarul înce- 
pe o argumentare care are toate şansele să ne 
infirme teza, atunci nu trebuie să-l lăsăm să-şi 
termine şirul argumentelor, ci vom întrerupe, 
din când în când, desfăşurarea disputei, vom 
sări [la alte teme], vom deturna atenția asupra 
altor enunturi: pe scurt, vom pune în practică o 
mutatio controversiae. (Vezi şi stratagema XXIX.) 

Stratagema a XIX-a 


Dacă adversarul pretinde în mod imperios să 
aducem un contraargument față de un anumit 
punct din argumentatia sa, iar noi nu găsim pe 
moment nimic, atunci trebuie să generalizăm, 
pe cât se poate, problema şi să formulăm obiecţii 
legate tocmai de aspectul general. De exemplu, 
suntem chemaţi să infirmám o anumită ipoteză 
din fizică: ne vom arăta sceptici față de cunoas- 
terea umană în general, vom arăta cât de înşe- 
lătoare este aceasta şi vom ilustra cu exemple 
concrete din alte domenii. 

Stratagema XX 


Dacă am cerut să ni se prezinte premisele 
unei teze, iar adversarul le-a expus, confirmân- 
du-le astfel, atunci nu trebuie să-l lăsăm să for- 
muleze el însuşi şi concluzia, ci vom trage noi 
înşine concluzia: chiar şi atunci când una sau 
alta din premise nu este satisfăcută, tot o admi- 
tem şi trecem direct la formularea concluziei. 
Se cheamă că am aplicat o fallacia non causae ut 
causae. 

Stratagema XXI 


În cazul în care adversarul recurge la un argu- 
ment superficial sau sofistic, pe care-l sesizăm de 
îndată, putem, desigur, să-l contracarăm arătând 
penibilul şi superficialitatea argumentului; dar 
mai bine este să răspundem printr-un contra- 
argument la fel de superficial şi sofistic, pentru 
a-l putea pune în încurcătură. Căci nu adevă- 
rul e important, ci cine câştigă. Dacă adversarul 
invocă, de exemplu, un argumentum ad hominem, 
atunci ajunge să parăm cu un contraargument 
ad hominem (ex concessis): în general, e mai putin 
complicat să ne folosim de un argumentum ad 
hominem, de îndată ce ni se oferă ocazia, decât 
să încercăm, în lungi analize, să lămurim ade- 
vărata natură a lucrurilor. 

Stratagema XXII 


Dacă adversarul pretinde să-i concedem un 
punct din care problema disputată ar decurge 
nemijlocit, atunci vom nega, pretinzând că este 
doar o petitio principii; atât el, cât şi auditoriul 
vor considera că un enunţ asemănător proble- 
mei este identic cu problema: în acest fel, i-am 
refuzat adversarului cel mai tare argument. 

Stratagema XXIII 


Contrazicerea şi cearta incită la exagerarea 
afirmației. Putem, prin urmare, să-l determi- 
năm pe adversar, contrazicându-l, să exagere- 
ze o afirmaţie care în sine este adevărată sau 
care poate fi validată măcar pe un domeniu de 
definiție bine precizat: după ce vom fi infirmat 
această exagerare, va putea părea că am infirmat 
şi afirmația sa inițială. Dar trebuie să şi ştim să 
ne apărăm împotriva acestei stratageme şi să nu 
ne lăsăm antrenați, atunci când suntem contra- 
zişi, într-o exagerare sau într-o extensie neper- 
misă a domeniului de definiție pentru afirmaţia 
noastră. Adesea, adversarul însuşi va căuta să 
extindă afirmația noastră asupra unui obiect la 
care noi nu ne-am referit: în atare situație, tre- 
buie să ştim să parăm imediat, să-i precizăm 
adversarului din nou limitele de valabilitate 
ale afirmației, prin formule de genul: „Eu n-am 
spus decât atât şi nimic mai mult.“ 

Stratagema XXIV 


Arta de a enunta false silogisme. Folosin- 
du-ne de enunţul adversarului, putem forța, 
prin deductii false şi prin deformarea sensului 
conceptelor, formularea unor propoziţii care 
nu decurg nicicum din acel enunț şi care nu 
reflectă în nici un fel opinia adversarului, ci, 
dimpotrivă, sunt absurde şi chiar pernicioase: 
va părea dintr-odată că enunţul său conduce la 
alte enunturi care fie sunt contradictorii în sine, 
fie contrazic adevăruri recunoscute; indirect, va 
părea că i-am infirmat enunţul, aceasta fiind o 
apagoga. Şi în acest caz, am aplicat stratagema 
fallacia non causae ut causae. 


CO M Arta de a avea întotdeauna dreptate 


10 


Stratagema XXV 


Această stratagemă urmăreşte realizarea 
unei apagoge printr-o instanță, un exemplum in 
contrarium. Asa-numita exayoyn, (lat. inductio) 
reclamá un numár mare de cazuri particulare 
pentru un enunt cu caracter general; pe cánd o 
Anaywyn are nevoie de un singur caz particular 
în contradicție cu enunţul general, pentru a-l 
infirma pe acesta: un astfel de caz se numeşte 
„instanţă“, Evoraous, (lat. exemplum in contrarium 
sau instantia). Să luăm enunţul: „Toate rumegă- 
toarele sunt cornute“; acest enunț poate fi infir- 
mat de o singură instanţă: a cămilelor. 

Instanţa este cazul în care se aplică un adevăr 
general, iar ceva este subsumabil unui concept 
general, dar în raport cu care adevărul respectiv 
nu este valid, fiind astfel infirmat. Atât doar 
că, prin aceasta, pot apărea erori; dacă adver- 
sarul invocă astfel de instanţe, atunci trebuie să 
verificăm următoarele aspecte 1. dacă exemplul 
său este chiar adevărat sau doar aparent; există 
probleme cu o singură soluție reală: cazul nu 

are conținut de adevăr: de pildă, numeroase 
miracole, poveşti cu fantome ş.a.m.d.; 2. dacă 
exemplul este într-adevăr subsumabil concep- 
tului adevărului enunțat: raportul acesta este 
adesea aparent şi poate fi pus în lumină doar 
printr-o disociere exactă; 3. dacă exemplul este 
într-adevăr în contradicție cu adevărul enunțat: 
căci şi contradictia este adesea doar aparentă. 

Stratagema XXVI 


Un artificiu sclipitor este aşa-numita retorsio 
argumenti: se aplică atunci când [ne dăm seama 
că] argumentul pe care adversarul vrea să-l folo- 
sească pentru sine ar fi mai bun folosit împotri- 
va sa; el spune, de exemplu: „E doar un copil, să 
nu i-o luăm în nume de rău!“ Retorsio: „Tocmai 
pentru că încă e un copil, trebuie educat, pentru 
a nu-i încuraja pornirile rele.” 

Stratagema XXVII 


Dacă, după ce-am invocat un argument, 
adversarul devine subit agresiv, atunci trebuie 
să insistăm cât se poate pe acel argument: nu 
doar pentru că e bine să-l infuriem pe adversar, 
ci pentru că, probabil, am atins punctul sensi- 
bil al argumentării sale şi că, prin urmare, am 
putea să-l înghesuim mai tare decât ne dăm 
seama pe moment. 

Stratagema XXVIII 


Această stratagemă este aplicabilă, în princi- 
piu, atunci când oamenii culti au o controver- 
să in fata unei audienţe inculte. Dacă nu avem 
la îndemână niciun argumentum ad rem şi nici 
măcar unul ad hominem, atunci trebuie invocat 
un argument ad auditores, adică un enunț nea- 
devărat, dar a cărui nonvaliditate nu e sesiza- 
bilă decât de specialiştii unui anumit domeniu; 
adversarul este specialist, dar asistenţa nu. Prin 
urmare, adversarul va apărea în ochii asistenţei 
ca fiind bătut, mai ales dacă enunţul respectiv 
îi acoperă teza de ridicol: oamenii sunt întot- 
deauna gata să izbucnească în râs - cel putin 
cei bine dispuşi vor fi de partea noastră. Pentru 
a demonstra falsitatea enuntului nostru, adver- 
sarul ar trebui să se lanseze în lungi explicații, 
să invoce legitäti ştiinţifice sau să facă recurs la 
alte probleme. Dar, pentru aşa ceva, nu va găsi 
ascultători prea lesne. 

Exemplu: Adversarul afirmácá, în geneza fali- 
ilor continentale, masa din care s-au cristalizat 

granitul şi celelalte roci era lichidă, din cauza 
temperaturilor crescute; cu alte cuvinte, era 
topită: temperatura ei trebuie să fi fost de cca. 
200° R”, iar masa respectivă s-a cristalizat la 
contactul cu apa mărilor, care o acoperea. - 
Invocăm un argumentum ad auditores, cum că, 
la o astfel de temperatură, ba chiar de la vreo 80° 
în sus, marea ar fi dat deja în clocot şi s-ar fi eva- 
porat în atmosferă, plutind acum sub formă de 
norişori. - Auditoriul izbucneste în râs. Pentru 
a ne contracara, adversarul ar trebui să arate 
că temperatura de fierbere nu depinde doar de 
temperatură, ci şi de presiune, ba chiar depinde 
atât de mult de presiunea atmosferică, încât nici 
la 200° R apa mării nu s-ar putea evapora în 
întregime. - Ei bine, cei nepriceputi la fizică ar 
avea nevoie de un tratat întreg ca să fie convinşi 
de aşa ceva. 


Stratagema XXIX 


Dacă observăm că urmează să pierdem, 
atunci trebuie să realizăm o diversiune: altfel 
spus, enuntám brusc ceva care nu are nicio legă- 
tură cu discuţia în cauză, dar care dă impresia 
că ar avea vreo legătură şi ar fi un argument 
împotriva adversarului. Dacă diversiunea are, 
totuşi, legătură cu thema quaestionis, atunci vom 
proceda cu oarecare modestie; dacă nu, dacă 
diversiunea e legată doar de adversar, atunci 
vom proceda cu impertinentä. 

Exemplu: Mi-am exprimat admirația față de 
faptul că, în China, nu există aristocrație eredi- 
tară, iar funcţiile în stat sunt ocupate doar pe 
bază de examina. Preopinentul meu a afirmat că 
eruditia iti dă dreptul de a ocupa funcții publi- 
ce la fel de putin cât iti dă acest drept poziția 
socială dobândită prin naştere, pe care el, totuşi, 
nu o desconsidera. - În acest punct i s-au încur- 
cat socotelile. [Preopinentul meu] a recurs la o 
diversiune, spunând că, în China, toate stările 
sunt supuse coercitiei punitive, fapt pe care l-a 

pus în legătură cu numărul mare de consuma- 
tori de ceai, ambele aspecte fiind reprobabile, 
în ochii săi. - Dacă m-aş fi apucat să răspund 
la toate acestea, atunci m-aş fi lăsat deturnat de 
la obiectul discuţiei şi mi-ar fi scăpat din mână 
o victorie deja obținută. 

De mult tupeu dau dovadă cei care recurg la 
diversiuni care nu privesc în nici un fel chesti- 
unea în cauză, ci sunt construite pe formule de 
genul: „Da, păi după cum spuneati dumnea- 
voastră înşivă mai deunăzi etc.“ Astfel aplica- 
tă, [diversiunea] tine într-o anumită măsură de 
atacul la persoană, despre care va fi vorba în 
ultima stratagemă. Mai exact, ea este o treaptă 
intermediară între argumentum ad personam, pe 
care-l vom dezbate tot acolo, şi argumentum ad 
hominem. 

Până şi cea mai mică ciondăneală între doi 
oameni de rând ne arată că tendinţa spre diver- 
siune este înnăscută: când unul îi face reproşuri 
celuilalt, acesta din urmă nu va răspunde aşa 
încât să infirme reproşurile respective, ci tot 
prin reproşuri, la rândul său, lăsând astfel să 
pară că acceptă adevărul reproşurilor care i s-au 
făcut lui, din moment ce nu le-a atacat. El nu 
procedează altfel decât Scipio, care nu a atacat 
cartaginezii în Italia, ci în Africa. În războaie, 
astfel de diversiuni pot fi eficiente uneori. Dar, 


într-o mică ceartă, a recurge la ele este un act 
neinspirat, deoarece reproşurile primite stau în 
picioare şi produc eventualei asistente o impre- 
sie proastă despre ambele părți. În disputele de 
argumente, diversiunea poate fi folosită faute de 
mieux.’ 


& Arta de a avea întotdeauna dreptate 


113 


Stratagema XXX 


Argumentum ad verecundiam. A se invoca, în 
loc de cauze, o autoritate, în funcție de gradul 
de erudiție al adversarului. 

Seneca spune: Unusquisque mavult credere quam 
judicare” (cf. De vita beata, I, 4); totul devine un 
simplu joc, dacă poți invoca o autoritate pe care 
adversarul s-o respecte. Şi cu cât adversarul are 
cunoştinţe mai limitate şi facultăți mai subrede, 
cu atât va accepta valabilitatea mai multor auto- 
ritäti. Dacă, în shimb, facultăţile şi cunoştinţele 
sale sunt de prim rang, atunci va accepta cu 
greu autoritatea cuiva, ori chiar nu va accep- 
ta nicio autoritate. În tot cazul, [adversarul] va 
accepta autoritatea unor specialişti din domenii 
pe care nu le stăpâneşte - din anumite arte, şti- 
inte sau îndeletniciri — însă nu fără a manifes- 
ta o oarecare mefientä față de ele. Oamenii de 
rând, în schimb, au un profund respect fata de 
specialiştii oricărui domeniu. Ei nu ştiu că cine 
face o profesie dintr-un domeniu de activitate 
nu iubeşte neapărat obiectul activității, ci mai 

curând profitul promis de aceasta; după cum 
nu ştiu nici că cine predă o disciplină nu o stă- 
pâneşte decât rareori, căci cine vrea să studieze 
temeinic disciplina respectivă nu mai are, de 
regulă, timp să-i înveţe şi pe alții. Stă însă in 
caracterul vulgului să accepte numeroase auto- 
ritáti şi să manifeste respect fata de ele. Dacă nu 
putem cita o autoritate care să se potrivească în 
context, atunci putem apela oricând la una fără 
legătură cu contextul; putem cita ceea ce a spus 
cineva în cu totul altă situație sau în cu totul alt 
sens. Ceea ce adversarul nu înțelege poate func- 
tiona, cel mai adesea, ca o autoritate. Incultii au 
un respect deosebit față de expresiile greceşti 
sau latineşti. În unele cazuri, citatele celebre 
pot funcționa nu doar în afara contextului, ci 
chiar fiind răstălmăcite; pot fi introduse citate 
în întregime inventate: rareori adversarul are 
cartea la îndemână, pentru a ne putea verifica. 
Şi chiar dac-ar avea-o - cei mai multi nu ştiu a se 
servi de cărți. Cel mai frumos exemplu pentru 
această stratagemă ni-l dă acel prelat francez 
care, altfel decât concetätenii săi, nu voia să se 
supună la ordinul de a pava bucata de stradă 
care-i trecea prin fața casei şi a citat un pasaj 
biblic: paveant illi, ego non pavebo. Asta i-a con- 
vins pe liderii comunității [care i-au dat pace]. 
De asemenea, prejudecățile şi stereotipurile sunt 


şi ele foarte eficace ca autoritate. Căci majorita- 
tea gândeşte asa cum ne arată Aristotel: & uév 
MohAoic Soxét tadta yé etvar pâpuev.” Aproape 
că nu există opinie suficient de absurdă, încât 
să nu fie imbrätisatä cu uşurinţă de oameni, de 
îndată ce i-ai convins că opinia respectivă este 
unanim acceptată. Exemplul se răsfrânge atât 
asupra gândirii, cât şi asupra faptelor lor, căci 
oamenii sunt precum oile care se tin după ber- 
bec, oriunde ar merge acesta: mai degrabă ar 
muri decât să gândească. E ciudat să vezi cum 
generalitatea unei opinii poate cântări atât de 
mult în ochii oamenilor, de vreme ce ei înşişi 
pot vedea, la sine, cât de uşor şi fără judecată îşi 
pot însuşi o opinie - doar pe baza unui exem- 
plu. Dar ei nu realizează aceasta, întrucât lor 
nu le este specifică autocunoasterea. - Doar cei 
aleşi pot spune, alături de Platon, toig moAAotc 
moi Soxei, adică vulgul nu se gândeşte decât 
la prostii, iar dacă-i dai atenție, atunci iti dai 
singur de furcă. 

Serios vorbind, generalitatea unei opinii nu este 
nici demonstraţia ei, ba nici măcar un temei, în 
care validitatea ei să poată fi considerată drept 
probabilă. Cei care pretind aşa ceva trebuie să 
admită 1. că, cu cât durează de mai mult timp 
generalitatea ei, cu atât i se diminuează rele- 
vanta şi demonstrabilitatea: altminteri, ar trebui 

sä retrezeascä la viatä tot felul de erori care au 
trecut cändva drept adeväruri generale (de 
exemplu, sistemul ptolemeic [in astronomie], 
catolicismul în țările protestante etc.); 2. că şi 
anvergura în spațiu înseamnă acelaşi lucru: 
altminteri, adepţii buddhismului, creştinismu- 
lui şi Islamului ar fi derutati de opinii atât de 
general valabile. (Cf. Bentham”, Tactique des 
assemblees legislatives, vol. IL, p. 76.) 

Ceea ce numim, de regulă, opinie comună este, 
la o privire mai atentă, doar părerea a două sau 
trei persoane; iar de acest lucru ne convingem 
de îndată ce înțelegem modul în care se nasc ast- 
fel de opinii general valabile. Ne dăm seama că, 
la origine, au fost doar doi sau trei oameni care 
au afirmat, au enunțat sau au acceptat o astfel de 
opinie, după care ceilalți au avut bunăvoința de 
a crede că cei dintâi au verificat riguros validi- 
tatea ei: bazându-se pe prejudecata că primii au 
fost competenți, au venit apoi alți câțiva care au 
acceptat opinia; aceştia au fost crezuti de multi 
alții care, din lene, au preferat să creadă, decât 
să verifice pe îndelete. Astfel, numărul adepților 
leneşi şi creduli a crescut de la zi la zi: căci, dacă, 
la început, multi şi-au dat acceptul pentru opinia 
respectivă, atunci cei ce li s-au alăturat ulterior 
au considerat că acest lucru nu s-ar fi întâmplat, 
dacă temeiul acelei opinii n-ar fi fost adevărat. 


Ceilalți au fost apoi constrânşi să accepte opinia 
care trecea deja drept comună, pentru a nu fi 
considerați spirite recalcitrante, care se ridică 
împotriva opiniilor unanim acceptate - tineri 
impertinenti, care vor să fie mai deştepţi decât 
tot restul lumii. Din acest moment, a devenit 
o obligație să-ți exprimi adeziunea, iar puținii 
care erau în stare să judece au fost nevoiți să 
tacă: iar cei ce au voie să vorbească sunt oameni 
care, nefiind capabili să emită judecăți şi opinii 
proprii, devin ecoul opiniilor altora şi nimic mai 
mult. Chiar şi aşa, ei sunt cu-atât mai zeloşi şi 
mai intoleranți în a apăra acele opinii. Căci ceea 
ce urăsc ei mai mult şi mai mult la cel ce gân- 
deşte altfel decât ei nu e atât opinia contrară, cât 
cutezanta de a vrea să judece el însuşi. Aşa ceva 
ei n-ar întreprinde niciodată şi sunt conştienţi, 
în secret, de acest fapt. - Pe scurt, foarte puțini 
pot gândi, dar toți vor să aibă opinii: ce altceva 
le mai rămâne [celor multi], decât să preia ca ata- 
re judecăți gata făcute de alții, ei înşişi neputând 
să le facă? - Iar dacă lucrurile oricum stau aşa, 
ce mai contează vocea a o sută de milioane de 
oameni? - La fel [se întâmplă] şi în istoriografie, 
unde un fapt [trece drept] istoric, pentru că se 
regăseşte la o sută de istorici, deşi s-a dovedit 
între timp că toți au copiat unii de la alții, aşa 
încât respectiva informaţie se bazează, de fapt, 

doar pe spusele unuia singur. (Cf. Bayle, Pensees 
sur les Cometes, vol. I, p. 10.) 


Dico ego, tu dicis, sed denique dixit et ille: 
Dictaque post toties, nil nisi dicta vides. 


Nu mai putin adevarat este ca, in cearta cu 
oamenii obişnuiţi, putem invoca opinia comună 
cu valoare de autoritate. 

De altfel, observăm lesne că, de cele mai mul- 
te ori, în cearta dintre două minți mediocre pre- 
valează argumentul autorității: cu această armă 
se bat cei mai multi, unii împotriva celorlalți. 
- Dacă o minte mai bună trebuie să înfrunte 
una mediocră, atunci este recomandabil ca şi 
prima să uzeze de aceeaşi armă, recurgând la 
autoritate în funcție de punctele slabe ale adver- 
sarului său. Căci, uzänd de arma rațiunii, el n-ar 
face, ex hypothesi, decât să-şi ridice împotrivă un 
Siegfried insensibil la orice argument rational, 
călit fiind în scăldătoarea incapacității de a gân- 
di şi de a emite judecăți. 

De fapt, în instanţele judecătoreşti nu se 
poartă decât controverse solutionabile prin 
invocarea autorităţii, chit că e vorba de autori- 
tatea legii, care e dinainte stabilită: puterii de 
judecată nu-i revine decât rolul de a identifi- 
ca legea, altfel spus autoritatea care să poată fi 
aplicată de la caz la caz. Pe când dialectica are 


destul spațiu de desfăşurare aici; ea ar putea 
asocia o speță unei legi care nu o reglementează 
nicicum, în aşa fel încât legea să pară relevantă 
pentru speţă: sau invers. 

Stratagema XXXI 


Dacă nu ştim ce să opunem argumentelor 
expuse de adversar, atunci mai bine ne decla- 
räm, cu ironie fină, incompetenti: „Ce spuneți 
dumneavoastră întrece slaba mea putere de 
cuprindere: se prea poate să fie corect; doar că 
nu pot înțelege şi mă declar incapabil să dau 
o judecată.“ - Prin aceasta insinuám, față de 
auditorii care ne respectă, că la mijloc ar fi pure 
ineptii. Aşa s-au exprimat multi profesori din 
vechea şcoală eclectică, atunci când a apărut 
Critica rațiunii pure, sau mai bine zis atunci când 
această scriere începuse să facă senzație: „nu 
înțelegem nimic din ea”; şi credeau că au „rezol- 
vat-o“ astfel pe veci. - Dar când unii adepți ai 
noii şcoli le-au arătat că nu se înşelaseră şi chiar 
nu reuşiseră să înțeleagă nimic din ea, atunci 
au tăcut rusinati. 

Această stratagemă nu trebuie folosită decât 
atunci când suntem siguri că publicul are mult 
mai multă consideraţie pentru noi decât pentru 
adversar: de exemplu, o poate folosi profesorul 

împotriva unui student. De fapt, această stra- 
tagemă tine de cea de dinainte şi reprezintă 
validarea propriei autorități, şi anume nu prin 
invocarea unui argument veritabil, ci în mod 
extrem de malitios. - Contracararea stratage- 
mei ar fi: „Dacă îmi permiteti, judecând după 
extraordinara dumneavoastră perspicacitate, 
cred că ar fi o bagatelă pentru dumneavoastră 
să-mi intelegeti argumentul; deci modul meu de 
exprimare trebuie să fi fost defectuos“, repetând 
apoi argumentul în aşa fel, încât să-l înțeleagă 
nolens volens şi să fie clar pentru oricine că până 
mai înainte chiar nu fusese în stare să-l intelea- 
gă. - l-am plătit astfel cu propria monedă: el a 
vrut să insinueze că am spus „ineptii“; noi i-am 
demonstrat „lipsa de înțelegere“. Ambele au fost 
obținute uzând de cea mai fină politețe. 


Stratagema XXXII 


Putem respinge scurt şi eficient, sau măcar 
putem arunca o umbră de suspiciune asupra 
contraargumentului adversarului, incluzându-l 
într-o categorie odioasă, chiar dacă acel contra- 
argument doar se aseamănă sau stă într-o relație 
accidentală cu categoria respectivă. De exemplu, 
prin formulări de genul: „ăsta-i maniheism”; „e 
arianism”; „e pelagianism”; „e idealism curat“; 
„nu e decât spinozism”; „e doar panteism“; „e 
brownianism”; „naturalism“; „ateism“; „ratio- 
nalism“; „spiritualism“; „misticism“ etc. - Prin 
aceasta, inducem două impresii: 1. că acel contra- 
argument este realmente identic sau cel putin 
continut in categoria numita, asa incat excla- 
mam: „Ah, am mai auzit asta!“; şi 2. că aceasta 
categorie a fost deja infirmată întru totul şi nu 
poate conține, prin urmare, nicio färämä de 
adevăr. 

Stratagema XXXIII 


„Poate că e corect în teorie, dar în practică 
nu se aplică.“ - Prin acest sofism, concedem că 
temeiul argumentului este corect, dar respingem 
consecințele sale; el stă în contradicție cu regula a 
ratione ad rationatum valet consequentia? - Această 
afirmație este o imposibilitate: ceea ce e valabil 
în teorie trebuie să fie valabil şi în practică; dacă 
acest lucru nu se aplică, atunci eroarea este în 
teorie, fie că ceva a fost omis, fie că nu a fost 127 
luat deliberat în calcul - oricum, teoria e falsă. 


Mi Arta de a avea întotdeauna dreptate 


Stratagema XXXIV 


Dacă adversarul nu dă un răspuns direct la 
o întrebare sau la un argument invocat de tine, 
ci evită răspunsul printr-o altă întrebare sau 
printr-un răspuns indirect, ori chiar deturnează 
dezbaterea printr-un enunț care nu este deloc 
la obiect, atunci aceasta e dovada incontestabilă 
că i-am atins punctul sensibil (chiar fără să ne fi 
dat seama): în ce-l priveşte, este o formă relativă 
de amutire. Punctul atins de noi trebuie deci 
zgândărit şi mai tare, iar adversarul nu trebu- 
ie îndepărtat de acest punct sensibil cu niciun 
chip; chiar şi atunci când nu realizăm exact în 
ce constă acel punct slab. 

Stratagema XXXV 


(Care, de îndată ce poate fi aplicată, face toate 
celelalte stratageme superflue): decât sa actio- 
nezi asupra intelectului prin raționamente, mai 
bine actionezi motivând voința adversarului şi 
a auditoriului, care, dacă este în comunitate de 
interese cu adversarul, va imbrätisa de inda- 
tă opinia ta, fie ea şi culeasă din ospiciu: căci, 
cel mai adesea, o uncie de voinţă atârnă mai 
greu la cântar decât un chintal de chibzuire 
şi de convingere. Desigur, stratagema aceasta 
nu poate reuşi decât în anumite condiții. Dacă 
poți să-l faci pe adversar să simtă că opinia sa, 
odată validată, ar lovi considerabil în interesele 
sale, atunci o va abandona brusc, ca pe un drug 
încins pe care l-ar fi luat din greşeală în mână. 
Să luăm un exemplu: un cleric apără o dogmă 
filozofică; ei bine, trebuie să-i aduci la cunoştinţă 
faptul că aceasta stă, prin implicaţii, în contra- 
dictie cu o dogmă fundamentală a bisericii lui, 
iar clericul respectiv o va lepăda fără preget. 

Un moşier consideră că Anglia este superioa- 
ră prin progresul tehnologic, dat fiind că maşina 
cu aburi preia munca multor oameni: a i se da 
de-nteles că, în curând, până şi căruțele vor fi 
trase de motoare cu aburi, ceea ce va duce la 
scăderea dramatică a prețului cailor din boga- 
ta sa herghelie; şi-apoi mai vedem. În astfel de 
cazuri, psihicul oricărui om se supune regulii: 
quam temere in nosmet legem sancimus iniquam.” 

Aceeaşi condiție este întrunită atunci când 
auditoriul face parte din aceeaşi sectă sau breas- 
lă ca şi noi, are aceeaşi meserie sau frecventea- 
ză acelaşi club ca şi noi, iar adversarul nu. Fie 
teza lui cât de corectă cu putinţă - de îndată 
ce doar sugerăm că ea contravine interesului 
comun al breslei sau sectei respective, întreg 
auditoriul va găsi argumentele adversarului 
slabe, demne de milă - oricât de imbatabile ar 
fi ele -, pe când pe ale noastre le va considera, 
dimpotrivă, pertinente, chiar de ar fi inventate 
întru totul; în cor vor sări să ne țină partea, 
pe când adversarul se va retrage ruşinat. Ba 
chiar, cei din auditoriu vor crede că au acționat 
din pură convingere. Căci ceea ce ne este defa- 
vorabil îi apare intelectului ca fiind absurd. 
Intellectus luminis sicci non est recipit infusionem 


a voluntate et affectibus.” Această stratagemá ar 
putea fi numitá si dupá maxima: ,a táia rául 
de la rădăcină“, dar de obicei este clasificată ca 
un argumentum ab utili. 

Stratagema XXXVI 


Putem surprinde şi deconcerta adversarul 
printr-o avalanşă de cuvinte alese la întâmplare 
şi lipsite de logică. Totul se bazează pe faptul că: 


Se crede, de-obicei, că unde vorbe-auzi, 
Ar trebui ceva să se-nteleaga.” 


Dacă adversarul e conştient de propria slăbi- 
ciune, dar nu vrea să se trădeze; dacă e obişnuit 
să asculte vrute şi nevrute, lucruri pe care nu le 
înțelege, dar n-ar recunoaşte cu nici un chip că 
nu înțelege, atunci putem lesne să-l impresio- 
năm - afişând o mină gravă, cu aerul că tocmai 
rostim un argument incontestabil pentru teza 
noastră - prin tirade, bine ticluite, de nonsen- 
suri, care să sune erudit şi profund, aşa încât să-i 
anihilăm auzul, văzul şi gândirea. După cum 
ştim, unii filozofi s-au folosit de această stra- 
tagemă chiar în timpurile noastre şi chiar față 
de întreaga opinie publică germană, având un 
succes răsunător. Dar pentru că exempla odiosa 

[sunt], trimitem, în acest caz, la un exemplu mai 
vechi, pe care-l aminteşte Goldsmith, în scrierea 
sa Vicarul din Wakefield, capitolul 7% 

Stratagema XXXVII 


(Care ar trebui, de fapt, să se numere printre 
primele). Când adversarul are dreptate în mod 
obiectiv, doar că, din fericire pentru noi, ale- 
ge un argument slab pentru demonstrația sa, 
atunci - infirmarea acestui argument fiind les- 
nicioasă - putem pretinde că am infirmat ches- 
tiunea în sine. În principiu, stratagema aceasta 
recurge la folosirea unui argumentum ad homi- 
nem în locul unui argument ad rem. Dacă nici 
adversarul, nici asistența nu găsesc un argu- 
ment mai bun, atunci putem considera că am 
învins. - Bunäoarä, atunci când cineva vrea să 
dovedească existența lui Dumnezeu invocând 
argumentul ontologic, care este uşor de demon- 
tat. Nu altfel li se întâmplă avocaților slabi, care 
pierd în instanţă cauzele juste: ei invocă legi care 
nu se referă la cauza propriu-zisă, pe când legile 
care reglementează cauza nu le vin în minte. 

Ultima stratagemă 


De îndată ce observăm că adversarul ne este 
superior şi nu ni se va putea da dreptate, va tre- 
bui să luăm disputa la modul personal, să pro- 
ferăm injurii, să ne purtăm ca nişte neciopliti. 
A lua o discuţie la modul personal înseamnă 
să nu te mai preocupe obiectul disputei - care 
s-a dovedit a fi oricum o cauză pierdută -, ci să 
te legi doar de adversar, să-l ataci la persoană 
într-un fel sau altul: aici intervine aşa-numitul 
argumentum ad personam, deosebit de acel argu- 
mentum ad hominem, care decurge din obiectul 
disputei pentru a ataca enunţul - fie acesta o 
afirmaţie sau o concesie - emis de adversar 
în legătură cu obiectul. Dacă luăm disputa la 
modul personal, atunci ignorăm cu totul obiec- 
tul ei şi atacăm exclusiv persoana adversarului. 
Prin urmare, trebuie să devenim injurioşi, rău- 
tăcioşi, spurcati, mitocani. Este ca şi cum pute- 
rile spiritului ar apela la puterile trupului, la 
animalitatea noastră. Această regulă este foarte 
îndrăgită, fiind la îndemâna oricui, ba chiar e 

foarte des aplicată. Se pune doar întrebarea: ce 
contraregulă ar putea urma adversarul, partea 
astfel lezată? Căci, dacă ambele părți angrena- 
te în dispută aplică aceeaşi regulă, atunci totul 
degenerează în ciomăgeală, în duel sau într-un 
proces de insultă. 

Ar fi o iluzie să credem că am făcut suficient 
[pentru a ni se da dreptate], dacă nu am luat 
disputa la modul personal. Arătându-i celuilalt, 
fără să ne implicăm emoțional, că nu are drepta- 
te, că gândeşte fals şi dă judecăţi false - ceea ce 
chiar se întâmplă în cazul oricărei izbânzi dia- 
lectice -, nu facem decât să-l amäräm şi mai tare, 
decât am fi făcut-o printr-o expresie injurioasă, 
printr-o mitocănie. De ce? Pentru că, aşa cum 
spune şi Hobbes în De Cive, capitolul 1: Omnis 
animi voluptas, omnisque alacritas in eo sita est, quod 
quis habeat, quibuscum conferens se, possit magnifice 
sentire de seipso.” - Pe om nu-l interesează decât 
satisfacerea propriei vanitati şi nicio rană nu 
doare mai tare decât vanitatea lezată. (De-aici 
şi expresii de genul „mai bine mor, decât să...“ 
etc) Această satisfacere a vanitätii decurge, în 
principal, din confruntarea sinelui cu alții, sub 
toate aspectele, dar în principal sub aspectul 
facultăților intelectuale. Or, această confruntare 
se petrece effective şi chiar foarte intens în cazul 
disputelor de argumente. De-aici amărăciunea 


celui învins, chiar dacă nu i s-a întâmplat o 
nedreptate propriu-zisă; şi tot de-aici această 
pornire de a apela la ultimul mijloc posibil, la 
această ultimă stratagemă, căreia nu ne putem 
sustrage, la rândul nostru, prin simpla poli- 
tete. A da dovadă de sânge rece şi cumpătare 
poate fi, totuşi, şi în acest caz, salutar; totul e 
să paräm linistiti argumentele ad personam ale 
adversarului, spunänd cä ele nu tin de obiec- 
tul disputei, intorcändu-ne de indatä la acesta, 
continuändu-ne sirul argumentärii, arätändu-i 
adversarului că nu are dreptate, fără a da impor- 
tanta jignirilor sale, altfel spus, cam cum i-a răs- 
puns Themistocle lui Eurybiade: ratágov u£v, 
axovoov 8.3 Însă nu oricui îi este hărăzită o 
rezolvare atât de fericită. 

Din acest motiv, singura contramăsură cu 
efect garantat este cea amintită deja de Aristotel 
în ultimul capitol din Topicele: să nu te pui cu 
primul venit, ci doar cu aceia pe care-i cunoşti 
şi despre care ştii că au suficientă înţelegere, 
încât să nu enunte absurditäti şi să se facă ast- 
fel singuri de ocară; încât să argumenteze cu 
temei, nu de pe poziții de putere şi să asculte, 
la rândul lor, argumentele întemeiate şi să le ia 
în serios; să pretuiascä, la urma urmei, atât de 
mult adevărul, cât să poată asculta cu plăcere 
argumentele bine întemeiate chiar şi din gura 

adversarului şi să aibă suficient simț al echităţii, 
cât să poată suporta să nu li se dea dreptate, 
atunci când adevărul nu e de partea lor. De-aici 
tragem concluzia că abia găseşti unul într-o sută 
de oameni care să merite onoarea de a te lăsa 
angrenat într-o dispută cu el. Pe ceilalți n-ai 
decât să-i laşi să vorbească ce vor, căci desipere 
est juris gentium”, si ia aminte şi la ce spune 
Voltaire: „La paix vaut encore mieux que la vérité’”, 
precum şi la proverbul arăbesc cu sens similar: 
„În pomul tăcerii atârnă fructul păcii.“ 
Vorbirea în contradictoriu se dovedeşte însă 
adesea a fi utilă ambelor parti, fiind un efort 
intelectual în scopul corectării propriilor opinii 
şi al acumulării de cunoştinţe. Premisa este ca 
preopinentii să fie relativ egali în ceea ce prives- 
te gradul de instrucție şi performanţele spiritu- 
ale. Dacă unul din ei are lipsuri în materie de 
instrucție, atunci el nu va înţelege totul, nu va fi 
au niveau.” Dacă are lipsuri în a doua privinţă, 
atunci amărăciunea pe care o va simţi, consti- 
entizând aceasta, îl va motiva să reacționeze cu 
rea-credintá, prin şiretlicuri, şi să fie bădăran. 
Între disputa in colloquio privato sive familiari? 
şi acea disputatio sollemnis publica, pro gradu? etc. 
nu este o deosebire fundamentală. Doar că, în 
cazul celei din urmă, se impune ca interpela- 
tului (respondens) să i se poată da dreptate fata 


de cel care-l contrazice (opponens) în orice situ- 
atie, iar la nevoie să-i sară în ajutor şi prezidiul 
(praeses); în plus, în disputa publică trebuie să 
argumentezi mai formal, iar argumentele tale 
trebuie să fie îmbrăcate în haina mai rigidă a 
deductiei logice. 

Apendice 


Logica şi dialectica au fost folosite încă din 
vechime ca sinonime’, cu toate că AoylLeodaı - „a 
chibzui, a reflecta, a calcula” şi 6vaMyeodal - „a 
dialoga, a comunica“, sunt lucruri cu totul diferi- 
te. Termenul de dialectică (SiaAextixnnh, Siahextixy 
too HOTEL, Stakextixdc åvýo) a fost folosit, 
după cum ne relatează Diogenes Laertios, pen- 
tru prima dată de Platon; or, în Phaidros, Sofistul, 
Republica (cf. cartea a VII-a) ş.a.m.d., găsim între- 
buintarea regulată a termenului cu sensul de 
„rațiune“, de „exerciţiu în rațiune“, de „a fi ver- 
sat în exercițiul rațiunii“. Aristotel foloseşte ta 
ÖLaAertına cu acelaşi sens; dar Laurentius Valla 
relatează că Aristotel ar fi folosit inițial cuvân- 
tul Aoyıx cu acelaşi înțeles: astfel, găsim la el 
sintagmele loyixác Ovoyépgenas (=lat. argutias), 


i Doar disociindu-le putem da definiția adevăratei 
dialectici. 

TQOTAOiV Aoyırnv („premisă logică”), áxtoptav 
Aoyırnv („aporie logică”). - În conformitate cu 
acestea, OO ar fi un termen mai vechi 
decât Aoyırn). Cicero şi Quintilian folosesc dia- 
lectica şi logica in general cu acelaşi sens. Cicero 
[spune] în Lucullo: Dialecticam inventam esse, veri 
et falsi quasi disceptatricem. - Stoici enim judican- 
di vias diligenter persecuti sunt, ea scientia, quam 
Dialecticen appellant,” (cf. Cicero, Topicele, capito- 
lul 2). - Quintilian: itaque haec pars dialecticae, sive 
illam disputatricem dicere malimus:** expresia din 
urmă i se pare a fi deci echivalentul latin pentru 
ötakeKtıkr). (Am citat din Petri Rami dialectica, 
Audomari Talaei praelectionibus illustrata, 1569.) 
Această întrebuințare sinonimicä a termenilor 
logică şi dialectică s-a păstrat şi în Evul Mediu, ba 
chiar şi în modernitate, până în zilele noastre. 
Totuşi, în ultimul timp, s-a putut observa - mai 
ales la Kant -, că termenul „dialectică“ este folo- 
sit adesea în sens peiorativ, ca „artă sofistică a 
vorbirii în contradictoriu“, în timp ce termenul 
de „logică“ este preferat pentru denumirea a 
ceva necorupt în intenții. La origine însă, ambii 
termeni aveau aceeaşi semnificație, iar sinoni- 
mia lor este în continuare acceptată. 


II 


Faptul cä dialectica si logica au fost folosite din- 
totdeauna ca sinonime nu-mi dä deplina liber- 
tate să le disociez înțelesurile, aşa cum aş dori; 
logica (de la Aoyileodav, „a medita“, „a reflecta“; 
de la Aöyog, „cuvânt“, „rațiune“ - sensuri indi- 
solubile) ar putea fi definită ca „ştiinţa care se 
ocupă cu legile gândirii, aşadar cu modul de 
funcţionare a rațiunii“ - pe când dialectica (de 
la SaAeyeoav, „a conversa“, unde orice conver- 
satie înseamnă comunicare de fapte sau opinii, 
fiind deci istorică sau deliberativă) ar fi „arta de 
a vorbi în contradictoriu“ (de a purta o contro- 
versă, o „dispută“ - în sens modern). - Logica 
are, în mod evident, un obiect pur aprioric, care 
nu poate fi determinat prin recurs la empirie, ci 
doar prin legile gândirii, prin mecanismele rati- 
unii (ale Aöyog-ului), pe care aceasta, lăsată siesi 
şi necondiționată din afară - aşadar în gândirea 
liberă şi netulburată de nimic a ființei raționale 
-, le urmează. Dialectica, dimpotrivă, s-ar ocu- 
pa de comunicarea dintre două ființe rationale, 
care gândesc împreună [în mod necesar] astfel, 
încât nu pot funcționa ca două penduluri cu 
acelaşi pas, rezultând de-aici o dispută, adică 
o înfruntare spirituală. Luaţi ca rațiune pură, 

doi indivizi ar trebui să funcționeze în deplin 
acord. Dar devierile unuia sau altuia izvorăsc 
din diferența specifică fiecărei individualitäti, 
fiind deci un element empiric. Logica, ştiinţa gân- 
dirii, a mecanismelor rațiunii pure, n-ar putea 
fi concepută decât a priori; dialectica, în schimb, 
nu poate fi concepută, în cea mai mare parte, 
decât a posteriori, plecând de la cunoştinţele 
dobândite prin experiența tulburărilor pe care 
le suferă gândirea pură din cauza diferenţelor 
individuale, puse în evidenţă prin comunicarea 
dintre două fiinţe rationale, precum şi din cauza 
mijloacelor diferite pe care indivizii le folosesc 
unii împotriva celorlalți pentru a-şi impune pro- 
pria gândire ca pură şi obiectivă. Stă în firea 
omului ca, de fiecare dată într-o comunicare de 
idei (GraAzyeo?a), într-o împărtăşire reciprocă 
de opinii (mai puțin în dialogurile istorice) unul 
să afle că ideile celuilalt despre unul şi acelaşi 
lucru diferă de ale lui, iar cel dintâi să nu-şi 
revizuiască în primă instanţă propria gândire, 
pentru a găsi la el posibila eroare, ci să presupu- 
nă eroarea ca aparținând gândirii străine, aşa- 
dar celuilalt aceasta înseamnă că omul are, prin 
natura sa, pretenția de a avea întotdeauna dreptate; 
iar ceea ce decurge din această însușire ne învaţă 


disciplina pe care aş vrea s-o numesc dialectică, 
dar pe care o voi numi dialectică eristică, pentru 
a evita eventuala confuzie. Este disciplina care 
se ocupă, prin urmare, de teoria mecanismelor 
prin care omul îşi validează pretenţia înnăscută 
de a avea întotdeauna dreptate. 

Notele traducătorului 


1 Manuscrisul, nedefinitivat, trebuie să fi fost scris 
în jurul anului 1830 şi a fost publicat postum sub dife- 
rite titluri: Dialectica, Dialectica eristică sau Arta de a avea 
întotdeauna dreptate. 

Termenul românesc „dispută“ are un câmp 
semantic mai vast decât germanul Disputation (cf. şi 
verbul disputieren), restrâns la „disputa de argumente“, 
care are loc doar în fata unei instante aprobatoare. De 
altfel, originea scolastic-juridică a termenului german 
este transparentă. 

3 Natürliche Schlechtigkeit - de fapt: „caracterul male- 
fic de la natură“; Schopenhauer pare să numească prin 
această expresie mai mult decât acea depravatio naturae 
de după păcatul originar, deşi nu disociază în mod 
explicit între condiţia creaturii de după izgonirea din 
Eden şi cea paradisiacă; am preferat echivalarea prin 
sintagma „ticăloşia înnăscută” pentru a pune în evi- 
dentä pesimismul fundamental al operei schopenhaue- 
riene şi lipsa oricărei iluzionări cu privire la eventuale 
momente de graţie ale sufletului uman. 

+ Verkehrtheit - un termen foarte plastic (de la adj. 
verkehrt, „de-a-ndoaselea“), fiind în genere tradus prin 
,ciudátenie”, „anormalitate“; aici am preferat echiva- 
larea cu „potrivnicie“ pentru a reda contradictia crasá 


fi Arta de a avea întotdeauna dreptate 


151 


5 E Arthur Schopenhauer 


dintre firea umanä si virtutile propoväduite de orice 
sistem moral. 

5 „Pentru [propriul] cămin şi [propria] vatră“; în sens 
figurat: „a-şi pleda propria cauză“ - în limba latină în 
original. 

é Sensul etimologic al expresiei este: „la bine şi la 
rău“, dar în retorică s-a impus cu înțelesul de „cu mij- 
loace juste sau nu“, „prin orice mijloace“ - în limba 
latină în original. 

7 „Nu intri în dispută cu cel care contestă princi- 
piile” - în limba latină în original. 

8 „Punct dezbătut“ - în limba latină în original; 
astăzi s-ar spune „aspect punctual”. 

? „Felul in care se prezintă controversa“ - în limba 
latină în original. 

v Jean Baptiste de Lamarck (1744-1829) - biolog 
francez, ale cărui studii şi cercetări au prefigurat teoria 
evoluționistă. 

1 „Orice lumină poate fi stinsă, iar cum inteligența 
este o lumină...“ - în limba latină în original. 

12 Schopenhauer indică temperaturile în scala 
Reaumur, unde 80 de grade echivalează cu 100 de 
grade Celsius. 

B „Din lipsă dealtceva mai bun” -în limba franceză 
în original. 

1 „Argumentul prin recursul irelevant la autorita- 
te“ - în limba latină în original. 

15 „Oricine preferă să creadă mai curând decât să 
judece“ - în limba latină în original. 

16 „Să tremure ei, dar să nu tremur eu” - în limba 
latină în original. Cf. leremia 17, 18. 

17 „Acceptăm drept adevărat ceea ce pare just pen- 
tru cei mai multi.” - în limba greacă în original; cf. 
Aristotel, Etica nicomahica, I, 13. 


* Jeremy Bentham (1748-1832) - alături de John 
StuartMill, John Austin sau Herbert Spencer, reprezen- 
tant al utilitarismului englez, scrierile sale avänd o 
mare influentä mai ales asupra sistemelor de drept 
din Europa occidentală. 

12 „Consecința trasă din rațiunea primă valideaza 
raționamentul“ - în limba latină în original. 

% „Cu câtă frivolitate proclamäm o lege injustă fata 
de noi înşine“, cf. Horaţiu, Sermones, I, 3, v. 67 - în limba 
latină în original. 

+ „Intelectul uman nu e o lumină uscată, ci asupra 
sa se revarsă voinţa şi afectele”, citat - în limba latină în 
original - din Francis Bacon, Novum Organum, 1,8 XLIX. 

2 Citat din J. W. Goethe, Faust (Partea I, Bucătărie de 
vrăjitoare, v. 2565-66; după ediţia J. W. Goethe, Faust, 
traducere în limba română de Mihail Nemeş, Paralela 
45, Piteşti, 2005.) 

2 Este vorba de disputa dintre mosierul Thornhill si 
tânărul Moses, fiul vicarului din Wakefield, dispută în 
care primul argumentează rostind, într-un iureş, fraze 
de genul: „fiind stabilite premisele discuţiei, nu mă 
pot împiedica să observ concatenarea autoexistentei, 
răsfrântă într-o fractie duplicatä reciproc, care produ- 
ce în mod natural un dialogism problematic, ceea ce 
demonstrează într-o anumită măsură că esența spi- 
ritualitätii se referă la al doilea predicat.“ Cf. Oliver 
Goldsmith, The Vicar of Wakefield. A Tale, G.P. Putnam 
& Company, New York, 1855 [prima ediție 1766], p. 47 
şi următoarele. Goethe însuşi îl admira pe Goldsmith 
pentru „răbdarea şi indulgenta jovială“ cu care descria 
defectele umane şi el trebuie să fi fost acela care i-a 
trezit lui Schopenhauer gustul pentru această scriere. 

24 „Orice voluptate a spiritului, orice stare de bună 
dispoziţie vine din aceea că există oameni prin compara- 
tie cu care câştigăm mult respect fata de noi înşine.“ - in 
limba latină în original. 

% „Loveste, dar măcar ascultá-má!” - în greacă in 
original; legendarele vorbe atribuite de Plutarch lui 
Themistocle, în confruntarea cu liderulspartan Eurybiade. 
(Cf. Plutarch, Vieţile paralele, I, Viața lui Themistocle, XI). 

% „E dreptul oricărui omsa batăcâmpii“ - în limba lati- 
nă în original; este un citat preferat al lui Schopenhauer, 
pe care-l mai foloseşte, de exemplu, şi pentru a-l combate 
pe Hegel (cf. Schopenhauer, Despre teoria culorilor, § 106). 

27 Pacea valorează mai mult decât adevărul“ -în limba 
franceză în original. 

% „La înălțime“ - în limba franceză in original. 

22 „Într-o discuţie privată şi familiară“ - în limba lati- 
nă în original. 

% „Dispută solemnă, in public, după rang“ - în lim- 
ba latină în original. Schopenhauer face trimitere la 
tradiţia universitară apuseană, de sorginte scolastică, 
unde disertatia, alcătuită cu scopul obținerii unui titlu 
academic, trebuia apărată public, în şedinţă solemnă. 

2 „Dialectica a fost inventată pentru a face diferența 
între adevăr şi minciună. Stoicii au studiat cu mare grijă 
metodelejudecăţii, numind această ştiinţă dialectică.“ - in 
limba latină în original. 

2 „lată de ce, această parte a dialecticii sau, cum i se 
spune mai curând, arta controversei...“ - în limba latină 
în original. 

